pythainlp/thai-wiki-dataset-v4 huggingface dataset:
รายชื่อแหล่งมรดกโลกในประเทศมอริเชียส

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศมอริเชียสทั้งสิ้น 2 แหล่ง
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
สถานที่ที่ได้ขึ้นบัญชีรายชื่อเบื้องต้น.
ประเทศมอริเชียสมีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 1 แห่ง
รายชื่อแหล่งมรดกโลกในประเทศมอริเตเนีย

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศมอริเตเนียทั้งสิ้น 2 แหล่ง ประกอบด้วยแหล่งมรดกโลกทางวัฒนธรรม 1 แหล่ง และแหล่งมรดกโลกทางธรรมชาติ 1 แหล่ง
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
สถานที่ที่ได้ขึ้นบัญชีรายชื่อเบื้องต้น.
ประเทศมอริเตเนียมีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 3 แห่ง
รายชื่อแหล่งมรดกโลกในประเทศกาบูเวร์ดี

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศกาบูเวร์ดีทั้งสิ้น 1 แหล่ง
สถานที่ที่ได้ขึ้นทะเบียนเป็นแหล่งมรดกโลก.
"*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
สถานที่ที่ได้ขึ้นบัญชีรายชื่อเบื้องต้น.
ประเทศกาบูเวร์ดีมีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 8 แห่ง
ฟุตซอลคนหูหนวกโลก

การแข่งขันฟุตซอลคนหูหนวกโลก  เป็นการแข่งขันฟุตซอลของผู้พิการคนหูหนวกระหว่างประเทศที่ยิ่งใหญ่ที่สุด ภายใต้การควบคุมของคณะกรรมการกีฬาคนหูหนวกสากล จัดขึ้นทุกๆ 4 ปี จัดขึ้นเป็นครั้งแรกในปี ค.ศ. 1996
ภายหลังจากการแข่งขันรอบคัดเลือกตามทวีปต่างๆ มีทีมที่เข้าแข่งขันรอบสุดท้ายทั้งสิ้น
16 ทีม ดังนี้ ทวีปเอเชีย 3 ทีม ทวีปอเมริกาใต้ 1 ทีม โอเชียเนีย 1 ทีม ทวีปยุโรป 12 ทีม และเจ้าภาพ 1 ทีม
ฟุตซอลคนหูหนวกโลก 2015

การแข่งขันฟุตซอลคนหูหนวกโลก 2015  นับเป็นการแข่งขันฟุตซอลของคนหูหนวกชิงแชมป์โลกครั้งที่ 4 ซึ่งจัดขึ้นที่ กรุงเทพมหานคร ประเทศไทย ระหว่างวันที่ 20 – 28 พฤศจิกายน พ.ศ. 2558
ทีมที่ผ่านเข้ารอบสุดท้าย.
ทีมเจ้าภาพ.
ฟุตซอลทีมชาติไทย ในฐานะเจ้าภาพจัดการแข่งขัน ได้ผ่านเข้ารอบอัตโนมัติ 
สถานที่แข่งขัน.
ต่อไปนี้เป็นสนามกีฬาในร่มที่ใช้ในการแข่งขัน
การจับสลากแบ่งสาย.
ทั้ง 16 ทีม ที่ผ่านเข้ารอบสุดท้าย แบ่งเป็น 4 กลุ่มกลุ่มละ 4 ทีม ได้มีการจับสลากแบ่งสายขึ้น เมื่อวันที่ 24 มิถุนายน 2558 ที่ โรงแรมโกลเด้น ทิวลิป ซอฟเฟอริน โดยการแข่งขัน ผู้ที่ได้อันดับที่ 1 กับอันดับที่ 2 ของแต่ละกลุ่มจะเข้ารอบก่อนรองชนะเลิศ ทั้งนี้ ก่อนการแข่งขันฟุตซอลคนหูหนวกชิงแชมป์โลก ครั้งที่ 4 จากเดิมทั้งประเภททีมชายและทีมหญิง มีทีมส่งเข้าร่วมการแข่งขันทั้งสิ้น 22 ประเทศ 32 ทีม แต่ปรากฏว่า ประเภททีมชาย จากเดิม มี 16 ทีม ได้มีประเทศแจ้งขอถอนตัว 5 ทีมได้แก่ ยูเครน สวีเดน เบลเยียม ตุรกี และ เวเนซุเอลา ทำให้เหลือทีมเข้าร่วมการแข่งขันเพียง 11 ทีมเท่านั้น จึงต้องมีการจับสลากแบ่งสายการแข่งขันใหม่ แบ่งออกเป็น 2 สาย
การตลาด.
สิทธิการออกอากาศ.
คณะกรรมการกีฬาคนหูหนวกสากล จำหน่ายลิขสิทธิ์การถ่ายทอดโทรทัศน์ในทั้ง 52 นัดของการแข่งขันครั้งนี้ ซึ่งอยู่ในช่วงเวลา 17:00-19:00 น., 19:00-21:00 น. และ 21:00-23:00 น. ให้แก่บริษัท อาดามัสเวิลด์ จำกัด โดยทำสัญญาให้แพร่ภาพทาง สถานีโทรทัศน์ทีสปอร์ต ของการกีฬาแห่งประเทศไทย ทำการถ่ายทอดสดวันละ 2 คู่ (ชาย และหญิง) ร่วมกับการถ่ายทอดบันทึกการแข่งขันอีก 23 นัดแข่งขัน รวมถึงนัดที่ฟุตซอลคนหูหนวกทีมชาติไทยลงเล่น ส่วนสถานีวิทยุโทรทัศน์กองทัพบก ททบ.5 ทำการถ่ายทอดสดพิธีเปิด และ ช่อง 11 กรมประชาสัมพันธ์ ทำการถ่ายทอดสดพิธีปิด ทั้งนี้ในการถ่ายทอดสดทุกนัด จะไม่มีภาพยนตร์โฆษณาคั่นระหว่างการแข่งขัน
พระธรรมวโรดม (บุญมา คุณสมฺปนฺโน)

พระธรรมวโรดม (บุญมา คุณสมฺปนฺโน) เป็นพระราชาคณะเจ้าคณะรองฝ่ายมหานิกาย อดีตเจ้าคณะภาค 6 และอดีตผู้ช่วยเจ้าอาวาสวัดเบญจมบพิตรดุสิตวนารามราชวรวิหาร
ประวัติ.
กำเนิด.
พระธรรมวโรดม มีนามเดิมว่า บุญมา นามสกุล เขียวเพกา เกิดเมื่อวันจันทร์ที่ 13 พฤษภาคม พ.ศ. 2472 ตรงกับขึ้น 6 ค่ำ เดือน 6 ปีมะเส็ง เป็นบุตรคนที่ 2 ในบรรดาบุตรทั้งหมด 6 คนของนายเภากับนางหนู (สกุลเดิม ภู่โคกหวาย) ภูมิลำเนาอยู่บ้านหมู่ 9 ตำบลศาลายา อำเภอนครชัยศรี จังหวัดนครปฐม ต่อมาได้เข้าเรียนชั้นประถมศึกษาที่โรงเรียนบ้านกระทุ่มล้ม อำเภอสามพราน จังหวัดนครปฐม
อุปสมบท.
วันที่ 25 พฤษภาคม พ.ศ. 2486 ท่านได้บรรพชาเป็นสามเณรที่วัดท่าพูด ตำบลบางกระทึก อำเภอสามพราน พระครูไพศาลธรรมวาที วัดหอมเกร็ด ตำบลหอมเกร็ด จังหวัดนครปฐม เป็นพระอุปัชฌาย์ จากนั้นย้ายไปศึกษากับพระขั้ว เขมธมฺโม ที่วัดนครชื่นชุ่ม ตั้งแต่ พ.ศ. 2486 - 2490 จนสอบได้นักธรรมชั้นเอก จากนั้นย้ายไปอยู่วัดหลักสี่ราษฎร์สโมสร อำเภอบ้านแพ้ว จังหวัดสมุทรสาคร 1 พรรษา ถึงปี พ.ศ. 2491 ย้ายไปศึกษาภาษาบาลีที่วัดปากน้ำ ภาษีเจริญ
วันที่ 19 มีนาคม พ.ศ. 2492 เวลา 14.00 น. ท่านได้อุปสมบทเป็นพระภิกษุที่วัดปุรณาวาส โดยพระครูทิวากรคุณ วัดตลิ่งชัน เป็นพระอุปัชฌาย์
ผลงาน.
<templatestyles src="Col-begin/styles.css"/>
มรณภาพ.
พระธรรมวโรดม (บุญมา คุณสมฺปนฺโน) มรณภาพด้วยโรคหัวใจล้มเหลว ณ โรงพยาบาลมิชชั่น เมื่อวันศุกร์ที่ 26 มกราคม พ.ศ. 2550 เวลา 08.05 น. ตั้งศพบำเพ็ญกุศล ณ ศาลาร้อยปี วัดเบญจมบิตรฯ ได้รับพระราชทานโกศแปดเหลี่ยม เบญจาตั้งประดับ มีพระพิธีธรรมสวดพระอภิธรรมตอนกลางคืนตลอด 7 คืน และได้รับพระราชทานเพลิงศพ ณ เมรุหลวงหน้าพลับพลาอิสริยาภรณ์ วัดเทพศิรินทราวาส เมื่อวันอังคารที่ 29 พฤษภาคม พ.ศ. 2550 เวลา 17.00 น.
ยุทธการที่แม่น้ำซาบ

ยุทธการที่แม่น้ำซาบ  เกิดขึ้นเมื่อวันที่ 25 มกราคม ค.ศ. 750 ที่ริมฝั่งแม่น้ำซาบใหญ่ (Great Zab) ในประเทศอิรักปัจจุบัน เป็นการสู้รบระหว่างฝ่ายราชวงศ์อุมัยยะฮ์กับฝ่ายราชวงศ์อับบาซียะฮ์ ยุทธการครั้งนี้ทำให้ราชวงศ์อุมัยยะฮ์หมดอำนาจในตะวันออกกลางและราชวงศ์อับบาซียะฮ์ขึ้นมามีอำนาจแทนจนถึงคริสต์ศตวรรษที่ 13
ใน ค.ศ. 747 เกิดการลุกฮือต่อต้านราชวงศ์อุมัยยะฮ์ซึ่งปกครองตะวันออกกลางในช่วง ค.ศ. 661–750 นำโดยราชวงศ์อับบาซียะฮ์ สาเหตุหลัก ๆ มาจากผู้ปกครองที่ใช้อำนาจในทางมิชอบและความเชื่อทางศาสนาที่ว่าราชวงศ์อับบาซียะฮ์นั้นสืบทอดมาจากศาสดามุฮัมมัดและควรมีสิทธิในการปกครองชาวมุสลิม
ต่อมาใน ค.ศ. 750 กองทัพของเคาะลีฟะฮ์มัรวันที่ 2 (Marwan II) ได้นำทัพเข้าสู้รบกับฝ่ายราชวงศ์อับบาซียะฮ์ที่ร่วมกับมุสลิมชีอะฮ์และชาวเปอร์เซียที่ริมฝั่งแม่น้ำซาบใหญ่ ฝ่ายอับบาซียะฮ์ได้ใช้ยุทธวิธีของซีเรียคือก่อแนวไม้แหลมขึ้น (คล้ายกับยุทธวิธีของพลธนูอังกฤษในยุทธการที่อาแซ็งกูร์และเครซี) ทหารม้าอุมัยยะฮ์จึงบุกเข้าแนวไม้แหลมเพื่อหวังทำลายแนวไม้ ซึ่งเป็นการตัดสินใจที่ผิดพลาดและทำให้เสียทหารม้าไปมากมาย ทัพอุมัยยะฮ์แตกพ่าย ส่วนใหญ่ถูกทหารอับบาซียะฮ์ไล่ฆ่า บางส่วนจมในแม่น้ำซาบ
หลังยุทธการครั้งนี้ มัรวันที่ 2 ได้หลบหนีไปที่เมืองอะบูซีร์ (Abusir) ริมแม่น้ำไนล์ของอียิปต์ แต่ถูกจับตัวได้และถูกสังหาร อัส-ซัฟฟะห์ (As-Saffah) ได้ขึ้นเป็นเคาะลีฟะฮ์องค์ใหม่และสถาปนาราชวงศ์อับบาซียะฮ์ขึ้นปกครองแทน
วีน เหวี่ยง WILD มัธยมสาวพันธุ์ดุ

วีน เหวี่ยง WILD มัธยมสาวพันธุ์ดุ  เป็นการ์ตูนช่องออนไลน์สัญชาติเกาหลีใต้ แนวแอคชัน ตลก ฮาเร็ม เขียนโดย ฮุน เจนา และภาพประกอบโดย คิม ฮเย-จิน เริ่มเผยแพร่วันที่ 7 สิงหาคม ค.ศ. 2011 และตีพิมพ์ครั้งแรกวันที่ 9 พฤศจิกายน ค.ศ. 2012 "วีน เหวี่ยง WILD มัธยมสาวพันธุ์ดุ" เผยแพร่ทางออนไลน์เป็นตอนสุดท้ายในตอนที่ 260 ในเดือนตุลาคม 2016 
เรื่องย่อ.
ซง แจกู เด็กหนุ่มซึ่งอาศัยอยู่ในห้องพักโทรม ๆ กับน้องสาวและน้องชายตัวเล็ก ๆ ซึ่งเขาถูกแม่ทิ้งให้อยู่ตามลำพัง เขาจึงกลายเป็นโรคกลัวผู้หญิงและเกลียดผู้หญิง เมื่อเขาได้รับทุนการศึกษาให้เรียนในโรงเรียนแห่งหนึ่งที่ชื่อว่า "โรงเรียนมัธยมไวลด์" ซึ่งเป็นโรงเรียนหญิงล้วนมาก่อนแต่ถูกปรับปรุงให้เป็นสหศึกษาในภายหลัง แจกูไม่มีทางเลือกอื่นนอกจากยอมเรียนที่นี่ แล้วเขาก็พบกับความจริงอันน่าสะพรึง เมื่อเขาเป็นพวกผู้ชายเพียงคนเดียวที่เรียนอยู่ในโรงเรียนนี้ อีกทั้งโรงเรียนแห่งนี้ยังเต็มไปด้วยสาวสวยอันตรายผู้ชำนาญด้านศิลปะการต่อสู้ 
แจกูได้รับความสนใจจาก ลี มุนยอง เพื่อนสนิทของควีนและกัปตันสโมสรมวยสากล และ ชเว ดัลดัล กัปตันสโมสรเทควันโด ระหว่างนั้นแจกูได้รู้จักกับ "ควีน" สุดยอดนักต่อสู้สาว MMA จอมโหดที่น่ากลัวที่สุดของ Wild's และเป็นลูกสาวของเจ้าของบริษัทยักษ์ใหญ่ วายเคกรุป ซึ่งมันเป็นเหตุทำให้เขาได้ก้าวเข้าสู่ไวลด์ลีก สังเวียนการต่อสู้ประจำโรงเรียนแห่งนี้ทั้ง ๆ ที่เขาไม่มีทักษะการต่อสู้เลย
การตอบรับ.
"วีน เหวี่ยง WILD มัธยมสาวพันธุ์ดุ" เป็นที่นิยมในต่างประเทศ และเป็นหนึ่งในเว็บตูนเนเวอร์  ที่ได้รับการเผยแพร่ในหลายภาษาในไลน์เว็บตูน
ข้าหลวงใบรูปหัวใจ

ข้าหลวงใบรูปหัวใจ (ชื่อวิทยาศาสตร์: "Hymenasplenium cardiophyllum") พบครั้งแรกที่เกาะไหหลำ จากนั้นพบการกระจายพันธุ์ที่หมู่เกาะรีวกีว ประเทศญี่ปุ่น เขาหินปูนริมทะเลในเวียดนาม ส่วนในไทยพบที่อำเภอหนองหิน จังหวัดเลย ใช้เป็นไม้กระถาง
เฟินก้านดำเขาพนม

เฟินก้านดำเขาพนม ชื่อวิทยาศาสตร์: "Adiantum phanomensis" ลำต้นตั้งตรง ใบรวมกันเป็นกระจุก เป็นเฟินก้านดำที่พบครั้งแรกในประเทศไทยที่เขาหินปูน จังหวัดสุราษฎร์ธานี ชื่อสปีชีส์ตั้งเป็นเกียรติแก่สถานที่ค้นพบ จัดเป็นเฟินหายากและเป็นเฟินถิ่นเดียวในประเทศไทย
พระธรรมวโรดม

พระพรหมวชิโรดม เป็นสมณศักดิ์พระราชาคณะเจ้าคณะรอง ปัจจุบันพระราชทานเฉพาะแก่พระเถระฝ่ายมหานิกาย
ประวัติ.
"พระธรรมวโรดม" เดิมเรียกว่า "พระธรรมโคดม" เป็นสมณศักดิ์พระราชาคณะเจ้าคณะรองในคณะคามวาสีฝ่ายขวาในสมัยกรุงศรีอยุธยา เมื่อมีการปฏิรูปการปกครองคณะสงฆ์ในสมัยรัตนโกสินทร์จึงเปลี่ยนเป็นเจ้าคณะรองในคณะใต้ ต่อมาพระบาทสมเด็จพระพุทธยอดฟ้าจุฬาโลกมหาราชโปรดให้แก้ราชทินนามเป็น "พระธรรมอุดม" เพื่อไม่ให้พ้องกับพระนามของพระโคตมพุทธเจ้า จนถึงรัชสมัยพระบาทสมเด็จพระจอมเกล้าเจ้าอยู่หัวโปรดให้แก้ราชทินนามอีกเป็น "พระธรรมวโรดม" ต่อมาในรัชสมัยพระบาทสมเด็จพระวชิรเกล้าเจ้าอยู่หัว มีพระราชนิยมในการนำคำว่า วชิร, วัชร และ พัชร อันหมายถึงพระปรมาภิไธย มาเป็นส่วนหนึ่งของราชทินนาม
ฐานานุกรม.
ผู้ที่ได้รับพระราชทานสมณศักดิ์ที่ พระธรรมวโรดม สามารถแต่งตั้งฐานานุกรมได้ 8 รูป คือ
ผู้ได้รับสมณศักดิ์.
ในสมัยกรุงรัตนโกสินทร์ มีพระเถระได้รับพระราชทานสมณศักดิ์ที่พระธรรมวโรดม ดังนี้
ทิกลัธ-ไพลีเซอร์ที่ 1

ทิกลัธ-ไพลีเซอร์ที่ 1 (#เปลี่ยนทาง , "ความไว้วางใจของข้าพเจ้าอยู่ในตัวบุตรแห่งเอสฮาร์รา"; ครองราชย์ 1114–1076 ปีก่อนคริสต์ศักราช) ทรงเป็นกษัตริย์แห่งอัสซีเรียช่วงจักรวรรดิอัสซีเรียกลาง รัชสมัยของพระองค์เป็นยุคที่อัสซีเรียเจริญรุ่งเรืองถึงขีดสุด อาณาจักรของพระองค์มีพื้นที่ถึงอนาโตเลีย ซีเรียและชายฝั่งเมดิเตอร์เรเนียน ฌอร์ฌ รูซ์ (Georges Roux) นักเขียนแนวประวัติศาสตร์ชาวฝรั่งเศสกล่าวถึงพระองค์ว่า "ทรงเป็นหนึ่งในสองหรือสามกษัตริย์อัสซีเรียผู้ยิ่งใหญ่นับตั้งแต่พระเจ้าชัมชี-อะดัดที่ 1"
พระเจ้าทิกลัธ-ไพลีเซอร์ที่ 1 ทรงขึ้นครองราชย์ต่อจากพระบิดา พระเจ้าอาชูร์-เรช-อีชีที่ 1 (Ashur-resh-ishi I) ในปีที่ 1115 ก่อนคริสต์ศักราช การทัพแรกของพระองค์คือทำสงครามกับชาวมัสกู (Mushku) ที่ยึดครองพื้นที่ตอนบนของแม่น้ำยูเฟรทีสในปีที่ 1112 ก่อนคริสต์ศักราชและขับไล่ชาวฮิตไทต์จากเมืองซูบาร์ตู (Subartu) บนคาบสมุทรอนาโตเลีย ก่อนจะเดินทัพผ่านทางใต้ของทะเลสาบแวนเพื่อยึดมาลาเทีย (Malatia) หลังครองราชย์ได้ 5 ปี พระเจ้าทิกลัธ-ไพลีเซอร์ที่ 1 ได้โจมตีภูมิภาคโคมานาและแคปพาโดเชีย เป้าหมายต่อไปของพระองค์คือดินแดนของชาวอาราเมียน (Arameans) ที่อยู่ทางตอนเหนือของซีเรีย พระองค์สามารถยึดดินแดนได้ไกลถึงต้นแม่น้ำไทกริสและหลายเมืองที่อยู่ริมฝั่งทะเลเมดิเตอร์เรเนียน
ในช่วงท้ายรัชกาล พระเจ้าทิกลัธ-ไพลีเซอร์ที่ 1 ทรงเน้นการป้องกันดินแดนจากชาวอาราเมียน พระองค์สวรรคตในปีที่ 1076 ก่อนคริสต์ศักราช โอรสองค์หนึ่งของพระองค์ อาชูริด-อะพัล-อีคูร์ (Asharid-apal-Ekur) ขึ้นครองราชย์ต่อ
.bl

.bl เป็นโดเมนอินเทอร์เน็ตระดับบนสุดตามรหัสประเทศ (ccTLD) ถูกสร้างขึ้นสำหรับแซ็ง-บาร์เตเลมี ปัจจุบันยังไม่เปิดใช้งาน แต่ใช้ .fr ของฝรั่งเศสหรือ .gp ของกัวเดอลุป (ดินแดนของฝรั่งเศสเช่นเดียวกัน) แทน
ฟุตซอลทีมชาติญี่ปุ่น

ฟุตซอลทีมชาติญี่ปุ่น เป็นทีมฟุตซอลตัวแทนจากประเทศญี่ปุ่นแข่งขันในระดับนานาชาติ ภายใต้การดูแลของสมาคมฟุตบอลญี่ปุ่น ถือเป็นหนึ่งในชาติฟุตซอลที่แข็งแกร่งในทวีปเอเชีย ด้วยการคว้าแชมป์รายการฟุตซอลชิงแชมป์เอเชีย 3 สมัย ในปี พ.ศ. 2549, 2555,และ 2557 และเข้าไปเล่นในฟุตซอลชิงแชมป์โลกสี่ครั้ง
.mf

.mf เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับเกาะเซนต์มาร์ตินตอนบน ส่วนที่เป็นดินแดนของประเทศฝรั่งเศส (แซ็ง-มาร์แต็ง) แต่ยังไม่ได้เปิดใช้งาน ปัจจุบันใช้ .fr ของฝรั่งเศสหรือ .gp ของกัวเดอลุป (ดินแดนของฝรั่งเศสเช่นเดียวกัน) แทน ส่วนเกาะเซนต์มาร์ตินตอนล่างที่เป็นดินแดนของประเทศเนเธอร์แลนด์ (ซินต์มาร์เติน) ใช้ .sx
สมเด็จพระวันรัต (เฮง เขมจารี)

สมเด็จพระวันรัต นามเดิม เฮง ฉายา เขมจารี เป็นสมเด็จพระราชาคณะฝ่ายมหานิกาย ได้ดำรงตำแหน่งสำคัญ เช่น เจ้าคณะใหญ่หนใต้ เจ้าอาวาสวัดมหาธาตุยุวราชรังสฤษฎิ์ราชวรมหาวิหาร และแม่กองบาลีสนามหลวง
ประวัติ.
ชาติกำเนิด.
สมเด็จพระวันรัต มีนามเดิมว่า กิมเฮง บิดาเป็นพ่อค้าชาวจีนชื่อตั้วเก๊า แซ่ฉั่ว มารดาชื่อทับทิม เสียชีวิตระหว่างคลอดบุตรคนที่สี่ ท่านเกิดเมื่อวันจันทร์ ขึ้น 11 ค่ำ เดือน 3 ปีมะเส็ง ตรงกับวันที่ 31 มกราคม พ.ศ. 2424 (นับแบบปัจจุบันตรงกับปี พ.ศ. 2425) ภูมิลำเนาท่านอยู่บ้านท่าแร่ ตำบลสะแกกรัง อำเภอเมืองอุทัยธานี เมื่ออายุได้ 10 ปี ได้เรียนภาษาไทยกับพระอาจารย์ชัง วัดขวิด อยู่ 2 ปี แล้วย้ายไปเรียนกับพระสุนทรมุนี (ใจ) ขณะยังเป็นพระปลัดอยู่วัดมณีธุดงค์
อุปสมบทและศึกษาปริยัติธรรม.
เมื่ออายุได้ 13 ปี ได้บรรพชาเป็นสามเณรแล้วเรียนภาษาบาลีที่วัดมณีธุดงค์ต่อจนกระทั่งอายุได้ 16 ปี ตรงกับปี พ.ศ. 2440 จึงย้ายไปอยู่วัดมหาธาตุยุวราชรังสฤษฎิ์ เรียนภาษาบาลีกับพระยาธรรมปรีชา (ทิม) และหลวงชลธีธรรมพิทักษ์ (ยิ้ม) เมื่อยังเป็นมหาเปรียญ ต่อมาเรียนกับพระอมรเมธาจารย์ (เข้ม ธมฺมสโร) วัดมหาธาตุฯ สมเด็จพระวันรัต (แดง สีลวฑฺฒโน) สมเด็จพระวันรัต (ฑิต อุทโย) และสมเด็จพระมหาสมณเจ้า กรมพระยาวชิรญาณวโรรส เมื่อยังดำรงพระยศเป็นกรมหลวง จนสอบได้เปรียญธรรม 5 ประโยคในปี พ.ศ. 2444
ถึงปีขาล พ.ศ. 2445 ได้อุปสมบทเป็นพระภิกษุที่วัดมหาธาตุฯ สมเด็จพระวันรัต (ฑิต อุทโย) เป็นพระอุปัชฌาย์ พระธรรมวโรดม (จ่าย ปุณฺณทตฺโต) และพระเทพเมธี (เข้ม ธมฺมสโร) เป็นคู่พระกรรมวาจาจารย์ แล้วเข้าสอบในปี ร.ศ. 122 ได้เพิ่มอีก 2 ประโยค รวมเป็นเปรียญธรรม 7 ประโยค ต่อมาเข้าสอบอีกได้เป็นเปรียญธรรม 8 ประโยคในปี ร.ศ. 123 และในที่สุดสอบได้เปรียญธรรม 9 ประโยค ในปี ร.ศ. 124
ศาสนกิจ.
นับแต่เป็นสามเณรเปรียญ 4 ประโยค ท่านก็ได้รับมอบหมายให้เป็นครูสอนในมหาธาตุวิทยาลัย เมื่อสมเด็จพระวันรัต (ฑิต) ชราภาพ สมเด็จกรมพระยาวชิรญาณวโรรสโปรดให้ท่านเป็นผู้จัดการวัดมหาธาตุแทนมาตั้งแต่ปี พ.ศ. 2455 เมื่อสมเด็จพระวันรัตมรณภาพในปี พ.ศ. 2466 ท่านจึงได้รับโปรดเกล้าให้เป็นเจ้าอาวาสสืบแทน ตลอดช่วงเวลาที่ครองวัด ท่านได้จัดระเบียบวัดทั้งในด้านการทะเบียน การทำสังฆกรรม จัดลำดับชั้นการปกครองคณะ เข้มงวดกับจริยวัตรของพระเณรในวัด และจัดการบูรณปฏิสังขรณ์เสนาสนะที่ทรุดโทรมและก่อสร้างเพิ่มเติมเพื่อให้เพียงพอกับการขยายการศึกษา นอกจากนี้ท่านยังสนองงานถวายสมเด็จกรมพระยาวชิรญาณวโรรสจนเป็นที่พอพระทัย 
เมื่อพระราชบัญญัติคณะสงฆ์ พ.ศ. 2484 ประกาศใช้ ท่านได้รับคัดเลือกเป็นประธานสังฆสภาเป็นรูปแรก
มรณภาพ.
สมเด็จพระวันรัต (เฮง เขมจารี) ถึงแก่มรณภาพด้วยโรคหลอดลมอักเสบเรื้อรังและมีอาการขั้วปอดโต เมื่อวันจันทร์ที่ 10 พฤษภาคม พ.ศ. 2486 เวลา 20.30 น. ณ คณะ 1 วัดมหาธาตุฯ สิริอายุได้ พรรษา 42
.ss

.ss เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศเซาท์ซูดาน เริ่มมีขึ้นตั้งแต่เดือนสิงหาคม พ.ศ. 2554 ภายหลังจากที่เซาท์ซูดานได้รับเอกราชเมื่อเดือนกรกฎาคม 2554 แต่ยังไม่สามารถเปิดใช้งานได้ในทันที จนกระทั่งในวันที่ 27 มกราคม พ.ศ. 2562 บอร์ดบริหารของ ICANN ได้อนุมัติให้เปิดใช้งาน และใช้งานได้จริงในวันที่ 2 กุมภาพันธ์ 2562 ก่อนหน้าที่จะมี .ss ใช้นั้น เซาท์ซูดานได้ใช้ .sd ของประเทศซูดาน
ก่อนหน้าที่จะมีการจดทะเบียน ccTLD .ss นั้น ทางการเซาท์ซูดานมีความไม่แน่ใจว่าคำขอจดทะเบียนนี้อาจจะไม่ได้รับการอนุมัติ เนื่องจาก SS นั้นไปตรงกับอักษรย่อของชุทซ์ชตัฟเฟิลซึ่งเป็นองค์กรกำลังกึ่งทหารในระบอบนาซี
บะหมี่ญี่ปุ่น

บะหมี่ เป็นอาหารหลักชนิดหนึ่งในตำรับอาหารญี่ปุ่น บะหมี่มักเสิร์ฟเย็นและมีน้ำจิ้ม เสิร์ฟในน้ำซุป หรือเสิร์ฟแบบจานร้อน ที่โดดเด่นคือ บะหมี่ต่อไปนี้ไม่ได้ทำจากข้าว
ราเม็ง เป็นบะหมี่เส้นบาง ๆ ทำจากข้าวสาลี เกลือ น้ำ และ"คังซุอิ" น้ำด่างชนิดหนึ่ง ราเม็งทำโดยทำแป้งโดให้ขึ้นตัวก่อนทำให้แบน ราเม็งนำเข้าจากประเทศจีนในยุคเมจิ บะหมี่ราเม็งมีเนื้อแน่น และมีสีเหลืองอ่อน ๆ บะหมี่ราเม็งอาจมีรูปร่าง ความกว้าง และความยาวแตกต่างกัน บะหมี่มักเสิร์ฟด้วยน้ำซุป 
ชิระทะกิ เป็นบะหมี่ทำจากกนเนียะกุ มีลักษณะหนุบหนับคล้ายยาง "ชิระทะกิ"ใช้เพิ่มเนื้อสัมผัสให้กับอาหารอย่าง "สุกียากี้" และ"โอเด็ง"
โซะบะ เป็นบะหมี่ทำด้วยเมล็ดบักวีตและแป้งสาลี บะหมี่โซะบะมีทั้งแห้งและสด อาจเสิร์ฟด้วยน้ำซุปร้อนหรือเย็นพร้อมน้ำจิ้ม สำหรับ"ยะกิโซะบะ" แม้ว่าจะเป็นอาหารญี่ปุ่นที่เป็นที่นิยมและมีชื่อ "โซะบะ" ในชื่อ แต่ทำจากบะหมี่จีน ("ชูคาเม็ง")
โซเม็ง เป็นบะหมี่เส้นบาง สีขาว ทำจากข้าวสาลี เสิร์ฟเย็น ๆ ในฤดูร้อนพร้อมน้ำจิ้ม แม้ว่าบางครั้งอาจเสิร์ฟในน้ำซุปหรืออาหารจานร้อนชนิดอื่น ๆ โซเม็งคล้ายกับบะหมี่ฮิยะมุงิ และอุดง แต่มีลักษณะบางกว่า (กว้างประมาณ 1.3 มิลลิเมตร) การผลิตโซเม็งจำเป็นต้องใช้น้ำมัน ในช่วงฤดูร้อน ชาวญี่ปุ่นกิน "โซเม็ง" เย็นเพื่อรักษาความเย็น
ฮิยะมุงิ เป็นบะหมี่ทำจากแป้งสาลีคล้าย ๆ กับโซเม็งและอุดง และมีขนาดความกว้างอยู่ระหว่างบะหมี่ทั้งสองชนิด บะหมี่เหล่านี้เสิร์ฟในฤดูร้อนลักษณะเดียวกับบะหมี่โซเม็งและอุดง แม้ว่าฮิมะยุงิส่วนใหญ่มีสีขาว แต่ก็มีบางแหล่งนำบะหมี่มาผสมกับสีชมพูหรือน้ำตาล 
อุดง เป็นบะหมี่ที่หนาที่สุดที่มีเสิร์ฟในญี่ปุ่น อุดงมีสีขาว ทำจากข้าวสาลี ขนาดกว้าง 4-6 มิลลิเมตร บะหมี่อุดงมักเสิร์ฟเย็นพร้อมน้ำจิ้มในฤดูร้อน หรืออาหารจานร้อนและน้ำซุปเมื่ออากาศเย็นลง อย่างไรก็ตาม "ซะระอุดง" ทำจากบะหมี่กรอบชนิดหนึ่ง
โบสถ์นักบุญอีเลียน

โบสถ์นักบุญอีเลียน ("Kaneesat Mar Elian") เป็นโบสถ์คริสต์นิกายอีสเทิร์นออร์ทอดอกซ์ ตั้งอยู่ที่ถนนเฏาะเราะฟะฮ์ อิบน์ อัลอับด์ (Tarafa ibn al-Abd) ใกล้ประตูเมืองแพลไมรา ในเมืองฮอมส์ ประเทศซีเรีย ทุกปีในวันที่ 6 กุมภาพันธ์ โบสถ์แห่งนี้จะจัดพิธีฉลองนักบุญอีเลียน ซึ่งดึงดูดนักแสวงบุญจำนวนมาก
โบสถ์แห่งนี้ตั้งชื่อตามนักบุญอีเลียน ชาวเมืองฮอมส์ผู้ทำอาชีพเป็นแพทย์ซึ่งผู้คนเชื่อว่ามีพลังวิเศษในการรักษา นักบุญอีเลียนเป็นมรณสักขีในปี ค.ศ. 284 โดยทหารโรมันซึ่งเป็นบิดาของตนเอง โบสถ์นักบุญอีเลียนสร้างในปี ค.ศ. 432 ตรงจุดที่เชื่อว่านักบุญอีเลียนเสียชีวิต รูปแบบสถาปัตยกรรมเป็นแบบไบแซนไทน์ อัฐิของนักบุญอีเลียนถูกเก็บรักษาในโลงหินภายในวัดน้อยใต้ห้องลับใต้ดินของโบสถ์ ระหว่างการบูรณะโบสถ์ในปี ค.ศ. 1969–1970 มีการกะเทาะปูนปลาสเตอร์ออกจนพบภาพปูนเปียก (fresco) บนฝาผนังที่ห้องลับใต้โบสถ์ เป็นรูปพระเยซู พระแม่มารีย์ อัครทูต และผู้เผยพระวจนะคนอื่น ๆ จากการตรวจสอบพบว่าภาพเหล่านี้ถูกวาดขึ้นประมาณคริสต์ศตวรรษที่ 12 แต่เชื่อว่าบางภาพอาจวาดขึ้นในคริสต์ศตวรรษที่ 6 ภาพของโบสถ์แห่งนี้จึงเป็นภาพวาดของโบสถ์ที่เก่าแก่ที่สุดในซีเรีย ปัจจุบันภายในโบสถ์มีภาพปูนเปียกบริเวณบริเวณกลางโบสถ์และช่องทางเดินที่แสดงแต่ละเหตุการณ์ในช่วงชีวิตนักบุญอีเลียน ซึ่งได้รับการวาดขึ้นใหม่โดยนักประติมานวิทยาชาวโรมาเนียสองคน
เก่งกับเฮง 2

เก่งกับเฮง 2  ภาพยนตร์ฮ่องกงแนวตลกจากฝีมือการกำกับของ เฉิง จื้อเหว่ย์ ดาราตลกชื่อดังออกฉายครั้งแรกเมื่อวันที่ 5 กุมภาพันธ์ 2526 นำแสดงโดย Sam Hui และ Karl Maka
เนื้อเรื่อง.
ในภาคนี้คิงคองหัวขโมยระดับเซียนและอัลเบิร์ตตำรวจหัวล้านเพื่อนรักต้องเดินทางไปอังกฤษและร่วมมือกันในการนำเพชรบนมงกุฎพระราชินีกลับคืนมาจากโจรถุงมือดำซึ่งต้องการล้างแค้นให้กับโจรถุงมือขาวพี่ชายที่ถูกทั้งสองฆ่าตายแล้วทั้งสองจะทำสำเร็จหรือไม่
หม่อมราชวงศ์อรฉัตร ซองทอง

หม่อมราชวงศ์อรฉัตร ซองทอง (ราชสกุลเดิม: ศุขสวัสดิ์; เกิด: 30 เมษายน พ.ศ. 2485 —) นิสิตเก่าอักษรศาสตร์จุฬาฯ ดีเด่น ประจำปี 2552
ประวัติ.
หม่อมราชวงศ์อรฉัตร เกิดเมื่อวันที่ 30 เมษายน พ.ศ. 2485 เป็นธิดาในหม่อมเจ้าประสมสวัสดิ์ ศุขสวัสดิ์ กับหม่อมเจ้ากาญจนฉัตร ฉัตรชัย พระนัดดาในพระเจ้าบรมวงศ์เธอ กรมพระกำแพงเพชรอัครโยธิน ต้นราชสกุลฉัตรชัย และเป็นพระนัดดาในพระเจ้าบรมวงศ์เธอ กรมหลวงอดิศรอุดมเดช ต้นราชสกุลศุขสวัสดิ์ สำเร็จการศึกษาจากคณะอักษรศาสตร์ จุฬาลงกรณ์มหาวิทยาลัย สมรสกับประยอม ซองทอง บุตรของฮด กับมี ซองทอง มีบุตรธิดา 3 คน คือ
เคยดำรงตำแหน่ง ผู้อำนวยการศูนย์วัฒนธรรม มหาวิทยาลัยธุรกิจบัณฑิตย์ อดีตกรรมการที่ปรึกษาสมาคมนักเรียนเก่าราชินีฯ และอดีตคณะกรรมการการตัดสินประชันกลอนสด ในรายการคุณพระช่วย ช่วง คุณพระประชัน โดยมีลักษณะการตัดสิน โดยจะเน้นคำและความหมายเป็นอย่างมาก เนื่องด้วยเป็นตำนานกวีอักษรศาสตร์ มหาวิทยาลัยจุฬาลงกรณ์ คู่กับอาจารย์ประยอม ซองทอง มีชื่อเสียงเคียงคู่กับอาจารย์นภาลัย สุวรรณธาดา และได้รับการถ่ายทอดการรำในแบบฉบับของพระราชชายา เจ้าดารารัศมี ซึ่งท่านผู้หญิงฉัตรสุดา วงศ์ทองศรี นัดดาของพระราชชายาฯ ได้รับการถ่ายทอดไว้ และได้สอนลูกหลานราชสกุลฉัตรชัยไว้สามคน คือ อรฉัตร พัฒนฉัตร และ รมณียฉัตร
นาเดชิโกะลีก

นาเดชิโกะลีก เป็นลีกฟุตบอลหญิงอาชีพในระดับสูงสุดของประเทศญี่ปุ่น
สโมสร.
ชนะเลิศ.
ดิวิชัน 1.
<templatestyles src="Col-begin/styles.css"/>
ชนะเลิศแบ่งตามสโมสร.
Notes
<templatestyles src="Reflist/styles.css" />
เขตชุง (โซล)

เขตชุง (อักษรโรมัน: Jung District; เกาหลี: ; ฮันจา: ) เป็นหนึ่งใน 25 เขตที่อยู่ในโซล ประเทศเกาหลีใต้ ตั้งอยู่ทางตอนเหนือของแม่น้ำฮัน เขตนี้มีเนื้อที่ 9.96 ตร.กม. และมีประชากรทั้งหมด 135,173 คน
ซูเปอร์มาริโอคาร์ต

ซูเปอร์มาริโอคาร์ต  เป็นวิดีโอเกมแข่งรถโกคาร์ตพัฒนาโดยนินเทนโดอีเอดี สำหรับเครื่องเล่นเกมซูเปอร์แฟมิคอม เกมนี้เป็นเกมภาคแรกในเกมชุดมาริโอคาร์ต จำหน่ายในประเทศญี่ปุ่นวันที่ 27 สิงหาคม ค.ศ. 1992 ในอเมริกาเหนือวันที่ 1 กันยายน ค.ศ. 1992 และในยุโรปวันที่ 21 มกราคม ค.ศ. 1993 เกมขายได้ 9 ล้านหน่วยทั่วโลก กลายเป็นเกมซูเปอร์แฟมิคอมขายดีที่สุดอันดับที่สาม ซูเปอร์มาริโอคาร์ตวางจำหน่ายซ้ำสำหรับเครื่องเล่นเวอร์ชวลคอนโซลของวี ในประเทศญี่ปุ่นวันที่ 9 มิถุนายน ค.ศ. 2009 และในยุโรปวันที่ 2 เมษายน ค.ศ. 2010 ซูเปอร์มาริโอคาร์ตออกจำหน่ายอีกครั้งสำหรับเครื่องเล่นเวอร์ชวลคอนโซลของวียู ในญี่ปุ่นวันที่ 19 มิถุนายน ค.ศ. 2013 ในยุโรปวันที่ 27 มีนาคม ค.ศ. 2014 และในอเมริกาเหนือวันที่ 6 สิงหาคม ค.ศ. 2014
ในเกม"ซูเปอร์มาริโอคาร์ต" ผู้เล่นจะได้บังคับตัวละครหนึ่งในแปดตัวจากเกมชุดมาริโอ แต่ละตัวมีระดับความยากแตกต่างกัน ในโหมดผู้เล่นคนเดียว ผู้เล่นสามารถแข่งรถกับตัวละครควบคุมโดยคอมพิวเตอร์เพื่อชิงถ้วยรางวัลในสามด่าน ในระหว่างแข่งขัน ผู้เล่นสามารถใช้เพาเวอร์อัปจู่โจมและเพิ่มความเร็วเพื่อให้ได้เปรียบ ผู้เล่นสามารถแข่งกับเวลาในโหมดไทม์ไทรอัล (Time Trial) ในโหมดผู้เล่นหลายคน ผู้เล่นสองคนสามารถเล่นพร้อมกันได้เพื่อแข่งชิงถ้วยรางวัล หรือแข่งกันแบบหนึ่งต่อหนึ่งในโหมดแมตช์เรซ (Match Race) โหมดผู้เล่นหลายคนโหมดที่สาม โหมดต่อสู้ (Battle Mode) มีเป้าหมายในการเอาชนะผู้เล่นคนอื่นโดยใช้เพาเวอร์อัปโจมตี ทำลายลูกโป่งรอบ ๆ รถแข่ง
"ซูเปอร์มาริโอคาร์ต"ได้รับคำวิจารณ์ด้านบวกและได้รับคำยกย่องในด้านการนำเสนอ นวัตกรรม และการใช้กราฟิกโหมด 7 เกมอยู่ในอันดับเกมที่ดีที่สุดตลอดกาลที่จัดอันดับโดยองค์กรต่าง ๆ เช่น นิตยสาร"เอดจ์" บริษัท"ไอจีเอ็น" หนังสือพิมพ์"ดิเอจ" และบริษัทเกมสปอต ขณะที่"บันทึกสถิติโลกกินเนสส์"ขนานนามว่าเป็นเกมคอนโซลยอดเยี่ยม เกมยังถูกกล่าวขานในฐานะที่สร้างแนวเกมย่อยแข่งรถคาร์ต ทำให้นักพัฒนาเกมคนอื่น ๆ เลียนแบบความสำเร็จนั้น เกมยังเป็นกุญแจสำคัญที่เพิ่มขยายตลาดให้กับแฟรนไชส์มาริโอไปสู่เกมที่ไม่ใช่เกมแพลตฟอร์ม ทำให้กลายเป็นแฟรนไชส์เกมที่ประสบความสำเร็จมากที่สุดตลอดกาล ซูเปอร์มาริโอคาร์ตมีเกมภาคต่อมากมายออกจำหน่ายสำหรับเครื่องเล่นวิดีโอเกม เกมกด และเกมตู้ เกมแต่ละเครื่องประสบความสำเร็จเชิงพาณิชย์อย่างมาก ขณะที่บางคุณสมบัติในเกมได้รับการพัฒนามาตลอด แต่แกนหลักของเกม"ซูเปอร์มาริโอคาร์ต"ยังคงอยู่เช่นเดิม
การล้อมแฮลิคาร์แนสซัส

การล้อมแฮลิคาร์แนสซัส  เป็นการสู้รบระหว่างพระเจ้าอเล็กซานเดอร์มหาราชแห่งราชอาณาจักรมาซิโดเนียกับฝ่ายจักรวรรดิเปอร์เซียอะคีเมนิด เกิดขึ้นเมื่อปีที่ 334 ก่อนคริสต์ศักราชที่เมืองแฮลิคาร์แนสซัส (ปัจจุบันคือเมืองโบดรุม (Bodrum) ประเทศตุรกี)
ฝ่ายเปอร์เซียใช้กองทัพเรือยั่วยุพระเจ้าอเล็กซานเดอร์ ซึ่งพระองค์ไม่มีกองเรือไว้ต่อต้าน กองเรือเปอร์เซียแล่นมาที่เมืองแฮลิคาร์แนสซัสเพื่อใช้เป็นเมืองตั้งรับ พิกซอดารัสแห่งแคเรีย (Pixodarus of Caria) สั่งปลดราชินีเอดา (Ada of Caria) พระภคินี (พี่สาว) ของตนเองและปกครองเมืองแทน แต่ไม่นานหลังจากนั้นพิกซอดารัสก็สวรรคต ฝ่ายเปอร์เซียจึงแต่งตั้งโอรอนโตบาเตส (Orontobates) ขึ้นปกครองเมืองต่อ เขาและเมมนอนแห่งโรดส์ (Memnon of Rhodes) ได้ร่วมกันสร้างปราการเพื่อรอรับมือกองทัพมาซิโดเนีย
เมื่อพระเจ้าอเล็กซานเดอร์ยกทัพมาถึง พระองค์ได้รับความช่วยเหลือจากราชินีเอดา พระองค์ใช้แผนส่งสายลับเข้าไปเพื่อช่วยเปิดประตูเมือง แต่เกิดการปะทะกันขึ้น ทหารมาซิโดเนียสามารถทลายกำแพงเมืองได้ แต่ฝ่ายเปอร์เซียโต้กลับด้วยเครื่องยิงหิน (catapult) และส่งทหารเข้าต่อสู้ อย่างไรก็ตาม ทหารมาซิโดเนียบุกเข้าเมืองได้สำเร็จ เมื่อเห็นว่าเสียเมืองแล้ว เมมนอนสั่งให้จุดไฟเผาเมืองและถอนทัพออกไป ลมที่พัดแรงยิ่งโหมเปลวไฟให้ลุกลามเผาเกือบทั้งเมือง
หลังยึดเมืองได้ พระเจ้าอเล็กซานเดอร์ได้คืนตำแหน่งเจ้าเมืองให้ราชินีเอดา ราชินีเอดาจึงรับพระเจ้าอเล็กซานเดอร์เป็นบุตรเพื่อรักษาสิทธิ์ผู้สืบทอดหลังพระองค์สวรรคต พระเจ้าอเล็กซานเดอร์เลือกที่จะให้ราชินีเอดาปกครองเมืองต่อไปเพราะพระองค์เป็นที่รักของประชาชนและประชาชนจะไม่ลุกฮือต่อต้านพระเจ้าอเล็กซานเดอร์ในภายหลัง
กร คุณาธิปอภิสิริ

กร คุณาธิปอภิสิริ ชื่อเล่น อู๋จุน เกิดวันที่ 13 พฤศจิกายน พ.ศ. 2536 เป็นนักแสดงและนายแบบ มีผลงานเด่นจากซีรีส์เรื่อง "SOTUS S The Series" ในเรื่องรับบทเป็น "ทิว" คู่กับหนุ่ม "เฟียต"
ประวัติ.
กร คุณาธิปอภิสิริ (เดิมชื่อ: อภิชยันต์ คุณาธิปอภิสิริ) มีชื่อเล่นว่า อู๋จุน เกิดเมื่อวันที่ 13 พฤศจิกายน พ.ศ. 2536 ที่อำเภอหนองนาคำ จังหวัดขอนแก่น เป็นบุตรคนที่ 3 ของครอบครัว เดิมครอบครัวประกอบอาชีพ ธุรกิจส่วนตัว ในจังหวัดขอนแก่น เข้าเรียนที่ โรงเรียนสาธิตมหาวิทยาลัยขอนแก่นศึกษาศาสตร์ จังหวัดขอนแก่น เรียนตั้งแต่ชั้น อนุบาล, ประถมศึกษา จนถึง มัธยมศึกษาปีที่ 6 สำเร็จการศึกษาระดับอุดมศึกษาสาขาภาพยนตร์และสื่อดิจิตอล (เอกการแสดงและกำกับการแสดงภาพยนตร์) วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ
เทศบาลตำบลบ้านกรวดปัญญาวัฒน์

เทศบาลตำบลบ้านกรวดปัญญาวัฒน์ เป็นเทศบาลตำบลแห่งหนึ่งในอำเภอบ้านกรวด จังหวัดบุรีรัมย์ ครอบคลุมพื้นที่ตำบลบ้านกรวด เฉพาะนอกเขตเทศบาลตำบลบ้านกรวด
ประวัติ.
เดิมเป็นองค์กรปกครองส่วนท้องถิ่นรูปแบบสภาตำบลเรียกว่า "สภาตำบลบ้านกรวด" จัดตั้งครั้งแรกเมื่อ พ.ศ. 2538 ต่อมา ได้เลื่อนฐานะจากสภาตำบลเป็นองค์การบริหารส่วนตำบล เมื่อ 4 ธันวาคม 2542 ต่อมาได้ยกฐานะเป็นเทศบาลตำบลบ้านกรวดปัญญาวัฒน์ เมื่อวันที่ 1 กุมภาพันธ์ 2551
เศรษฐกิจ.
ลักษณะการประกอบอาชีพของประชาชนในเขตเทศบาลตำบลบ้านกรวดปัญญาวัฒน์ โดยทั่วไปประกอบอาชีพเกษตรกร และรับจ้าง ในพื้นที่ส่วนใหญ่จะประกอบอาชีพเกษตรกรรม 
การแบ่งเขตการปกครอง.
ประกอบด้วย 15 หมู่บ้าน ได้แก่
ครอบครัวของสมเด็จพระศรีนครินทราบรมราชชนนี

สมเด็จพระศรีนครินทราบรมราชชนนี มีนามเดิมว่า สังวาลย์ เป็นบุตรของชูและคำ มีพี่ชายและพี่สาวไม่ปรากฏนามสองคน และมีน้องชายหนึ่งคนชื่อ ถมยา ชูกระมล เมื่อสังวาลย์เข้าศึกษาต่อต่างประเทศซึ่งจำต้องใช้ชื่อสกุลในหนังสือเดินทาง จึงได้ใช้นามสกุลของขุนสงขลานครินทร์ (หลี ตะละภัฏ) ข้าราชบริพารคนหนึ่งของสมเด็จพระเจ้าน้องยาเธอ เจ้าฟ้ามหิดลอดุลเดช กรมขุนสงขลานครินทร์ 
หลังการอภิเษกสมรสกับสมเด็จพระเจ้าน้องยาเธอ เจ้าฟ้ามหิดลอดุลเดช กรมขุนสงขลานครินทร์ จึงมีบรรดาศักดิ์เป็น "หม่อมสังวาลย์ มหิดล ณ อยุธยา" และได้รับการสถาปนาพระอิสริยยศสูงสุดที่ "สมเด็จพระบรมราชชนนี" พระราชชนนีในพระบาทสมเด็จพระปรเมนทรมหาอานันทมหิดล พระอัฐมรามาธิบดินทร และพระบาทสมเด็จพระมหาภูมิพลอดุลยเดชมหาราช บรมนาถบพิตร
พระชนกและพระชนนี.
ชู — เกิดปีใดไม่ปรากฏ เป็นบุตรคนโตของคหบดีชุ่มแต่ไม่ปรากฏนามมารดา แหล่งข้อมูลบางแห่งว่ามารดาชื่อ ใย มีพี่น้องร่วมมารดาจำนวนหนึ่ง และมีพี่น้องต่างมารดาอีกสองคน ชูมีอาชีพเป็นช่างทอง มีนิวาสถานเดิมใกล้วัดอนงคาราม ฐานะของครอบครัวค่อนข้างดี ชูเสียชีวิตลงขณะที่สมเด็จพระศรีนครินทราบรมราชชนนียังเยาว์ชันษา
คำ — เกิดปีใดหรือชื่อสกุลเดิมใดไม่ปรากฏ มีมารดาชื่อผาแต่ไม่ปรากฏนามบิดา เป็นบุตรคนเล็กจากพี่น้องทั้งหมด 5 คน ฐานะทางการเงินของครอบครัวไม่ดีนักเมื่อเทียบกับครอบครัวสามี คำถือเป็นคนเดียวในกระบวนพี่น้องที่อ่านออกเขียนได้และสอนให้บุตรทั้งสองอ่านหนังสือ คำล้มป่วยที่บ้านของพี่สาวชื่อมา โสพจน์ ย่านมีนบุรีก่อนกลับมาสิ้นใจที่บ้านฝั่งธนบุรีช่วงปี พ.ศ. 2452 ขณะนั้นสมเด็จพระศรีนครินทราบรมราชชนนีมีพระชันษาได้เพียง 9 ปี
ธุรกิจ.
ชู ประกอบอาชีพเป็นช่างทอง มีห้องยกพื้นและเตากลม ๆ หนึ่งเตาสำหรับทำทองโดยมีคำ และซ้วย (พี่สาวของคำ) เป็นลูกมือทำทอง แต่หลังการมรณกรรมของชู ทางครอบครัวก็มิได้ทำทองอีกต่อไป ครอบครัวก็มีฐานะยากจน สมเด็จพระศรีนครินทราบรมราชชนนีจำต้องออกจากโรงเรียนศึกษานารีเพราะไม่มีเงินพอที่จะจ่ายค่าเล่าเรียน และเมื่อจำเริญวัยขึ้นก็ทรงช่วยซ้วยซึ่งเป็นป้ามวนบุหรี่ขาย
บุตร.
ชูและคำ มีบุตรทั้งหมด 4 คน ดังนี้
เครือญาติ.
ชุ่ม บิดาของชู และเป็นปู่ของสมเด็จพระศรีนครินทราบรมราชชนนีนั้นเป็นคหบดี มีเชื้อสายผู้ดีเก่าย่านตึกขาว ธนบุรี ติดกับตรอกช่างทอง เชื่อว่าต้นสายของครอบครัวน่าจะมาจากนโยบายรวบรวมช่างทองและนากของสมเด็จเจ้าพระยาบรมมหาพิไชยญาติ (ทัต บุนนาค) ผู้สืบสันดานจึงประกอบกิจสืบทอดมา ครอบครัวมีฐานะดี ชุ่มมีบุตรจำนวนหนึ่งหาทราบจำนวนได้ บุตรสาวคนหนึ่งของชุ่มที่ชื่อจาดสมรสกับชาวจีนที่มีบรรดาศักดิ์เป็น หลวงสโมสรฯ และลูกคนหนึ่งของจาดชื่อชื่นเป็นพ่อค้าสุรา
สมเด็จพระศรีนครินทราบรมราชชนนีทรงระบุว่า พระญาติของพระชนนีคำบางคนบอกว่าต้นสายตระกูลมาจากเวียงจันทน์ ทั้งยังทรงเห็นว่าที่บ้านของพระองค์ก็นิยมรับประทานข้าวเหนียว ทั้งนี้ชุมชนที่ทรงพำนักในวัยเยาว์นั้นก็เคยเป็นที่ตั้งถิ่นฐานของชาวลาวที่มีฝีมือเชิงช่างทองและนาก อาจเป็นไปได้ที่พระองค์จะมีเชื้อสายลาว ครอบครัวของผาเป็นครอบครัวใหญ่ ผามีพี่น้อง 6 คน และมีลูก 5 คน โดยคำเป็นบุตรคนเล็ก ฐานะของครอบครัวไม่ดีนักเมื่อเทียบกับครอบครัวของชูสามีของคำ ด้วยเหตุนี้ครอบครัวทั้งสองจึงไม่ไปมาหาสู่กัน เพราะไม่พอใจที่ชูมาสมรสกับคำที่ยากจนกว่า
สมเด็จพระศรีนครินทราบรมราชชนนีมีลูกของลูกพี่ลูกน้องคนหนึ่งเมื่อนับจากฝ่ายพระมารดาที่ทรงรับมาอุปการะคือ บุญเรือน โสพจน์ ที่ต่อมาได้สมรสกับ พลเอก ชาติชาย ชุณหะวัณ
Love Is สี่เส้า

Love Is สี่เส้า เป็นภาพยนตร์ไทยแนวโรแมนติก-ดราม่า สร้างโดย เอ็นจีอาร์ กำกับโดย การัณยภาส ขำสิน ผู้กำกับ ดีกรี รางวัลสุพรรณหงส์ สาขากำกับศิลป์ยอดเยี่ยม จากเรื่อง Wonderfull Town ออกฉายในโรงภาพยนตร์ในไทยวันที่ 23 เมษายน พ.ศ. 2558 และเข้าฉายที่ประเทศมาเลเซียวันที่ 4 มิถุนายน พ.ศ. 2558 นำแสดงโดย พงศกร เมตตาริกานนท์ ธนันต์ธรญ์ นีระสิงห์ เวฟ คูเปยจง เวนดี้ หว่อง 
เรื่องย่อ.
"อาเว่ย" พยายามเผยจุดอ่อนของ "กมล" ศัตรูหัวใจของตนให้ "อาฉิง" รับรู้ตลอดเวลา แต่อาฉิงยังมั่นคงและมั่นใจในความรักที่มีต่อกมล แม้ว่าจะมีเงื่อนไขภายในใจที่จะขออยู่บนดอยเพื่อดูแลอาม่าก็ตาม ขณะที่ความรักของกมลก็กำลังเผชิญการตัดสินใจว่าจะเสียสละตัวตนเพื่ออยู่กับคนที่รักด้วยวิธีใด เช่นเดียวกับความรักของ "เสี่ยวผิง" ที่มีต่ออาเว่ยอย่างไม่มีเงื่อนไข แม้จะรู้ดีว่าตนเองไม่เคยอยู่ในสายตาของคนที่ตนรักเลยแม้แต่น้อยก็ตาม แต่ความรักของอาเว่ยกลับเป็นความรักของชายหนุ่มผู้พยายามจะให้ในสิ่งที่ตัวเองเข้าใจว่ามันคือความรัก คิดว่าการที่ได้อยู่กับคนที่ตนรักแล้วมอบทุกสิ่งทุกอย่างที่เป็นความสุขให้แก่อาฉิง เป็นความรักที่ยิ่งใหญ่ที่สุดแล้วในสายตาของตน และความฝันของอาเว่ยก็คือการได้มองเห็นคนที่ตนเองรักมีความสุขอยู่ในสายตาตนเองก็เพียงพอ
เมื่อโชคชะตากลับพลิกผัน กลมกลับประสบอุบัติเหตุจนมีผลต่อการมองเห็น แต่อาฉิงก็ยังยืนยันที่จะแต่งงานด้วย ท่ามกลางความสะเทือนใจระคนซาบซึ้งใจของทุกคน แต่กลับไม่ใช่กับอาเว่ย อาเว่ยจะทำเช่นไรเมื่อฟ้าเปิดโอกาสให้เขาอีกครั้ง แม้ว่าเขาจะมีเสี่ยวผิงเป็นภรรยาอยู่แล้วก็ตาม หรือนิยามรักที่ว่า "รักคือการให้" ที่อาเว่ยเข้าใจจะเป็นจุดเปลี่ยนครั้งใหญ่ของความรักของเขา แต่ท้ายที่สุดแล้วกลับกลายเป็นโศกนาฏกรรมความรักใครก็คาดไม่ถึง
บทสรุปของนิยามความรักต่างเหตุผลของทั้ง 4 คนที่มิอาจคาดเดา ร่วมกันค้นหานิยามของคำว่า "รัก...คือ...การ...ให้" นิยามของใครที่โดนใจคุณ
เพลงประกอบภาพยนตร์.
โดยสุเมธ องอาจ จากต้นฉบับ ของเติ้งลี่จวิน
ชิงกันเซ็ง E7 และ W7 ซีรีส์

W7 ซีรีส์ เป็นรุ่นของรถไฟความเร็วสูง ชิงกันเซ็งของญี่ปุ่น ดำเนินงานโดยบริษัทรถไฟญี่ปุ่นตะวันตก (JR ตะวันตก) วิ่งในสายโฮกูริกุชิงกันเซ็ง ตั้งแต่มีการขยายเส้นทางจากนาโงยะ จนถึง คานาซาวะ ในเดือนมีนาคม พ.ศ. 2558 รถไฟชิงกันเซ็งรุ่นนี้มีการพัฒนาควบคู่ไปกับชิงกันเซ็ง E7 ซีรีส์ รถไฟรุ่นนี้สามารถทำความเร็วได้สูงสุดถึง 275 กิโลเมตร/ชั่วโมง แต่จำกัดความเร็วที่ให้บริการไว้ที่ 260 กิโลเมตร/ชั่วโมง
ภายใน.
รถไฟรุ่นนี้แบ่งที่นั่งออกเป็น 3 ชั้นด้วยกันคือ: กรังซ์กรีน, กรีน และ ชั้นธรรมดา มีที่นั่งทั้งหมด 934 ตัว ที่นั่งชั้นกรังซ์กรีนเป็นที่นั่งชั้นหนึ่ง จัดเรียงหน้ากระดานแบบ 2+1 ตัว มีความกว้างเบาะ 130 เซนติเมตร (51 นิ้ว), ที่นั่งชั้นกรีน จัดเรียงหน้ากระดานแบบ 2+2 ตัว มีความกว้างเบาะ 116 เซนติเมตร (46 นิ้ว) และ ที่นั่งชั้นธรรมดา จัดเรียงหน้ากระดานแบบ 3+2 ตัว มีความกว้างเบาะ 104 เซนติเมตร (41 นิ้ว) ที่นั่งทุกตัวมีที่จ่ายไฟกระแสสลับ (AC)
วันผู้เสียสละแห่งพม่า

วันผู้เสียสละแห่งพม่า ([ʔàzànì nḛ]) เป็นวันหยุดแห่งชาติในพม่า ตรงกับวันที่ 19 กรกฎาคมของทุกปี เพื่อรำลึกถึงเหตุการณ์ที่นายพลอองซานและรัฐมนตรีคนอื่น ๆ ของรัฐบาลเฉพาะกาลก่อนได้รับเอกราช 7 คน ถูกสังหารในวันเดียวกันคือ 19 กรกฎาคม พ.ศ. 2490 การรำลึกถึงวันนี้จัดขึ้นครั้งแรกในวันที่ 20 กรกฎาคม พ.ศ. 2490
ประวัติ.
ในวันที่ 19 กรกฎาคม พ.ศ. 2490 เวลาประมาณ 10.37 น. ตามเวลาท้องถิ่นในพม่า ผู้นำจำนวนมากของกลุ่มที่เรียกร้องเอกราชพม่าถูกยิงโดยกลุ่มชายติดอาวุธในเครื่องแบบเมื่อพวกเขาเข้าร่วมประชุมคณะรัฐมนตรีในย่างกุ้ง การลอบสังหารนี้วางแผนโดยกลุ่มการเมืองที่เป็นคู่แข่งคือกลุ่มของอูซอว์ ตามคำตัดสินของศาลพิเศษ ที่มีจอมยินต์เป็นประธานศาลและทนายความคือ อ่องทาจอ และซีบู ในคำตัดสินของศาลพิเศษลงวันที่ 30 ธันวาคม พ.ศ. 2490 ศาลได้ตัดสินประหารชีวิตอูซอว์ และคนอื่น ๆ ที่เหลือถูกตัดสินจำคุก อุทธรณ์ของอูซอว์และทีมของเขาถูกปฏิเสธเมื่อ 8 มีนาคม พ.ศ. 2491 ประธานาธิบดีของพม่า เจ้าฟ้าส่วยแต้กปฏิเสธที่จะอภัยโทษ อูซอว์ถูกประหารชีวิตด้วยการแขวนคอในเรือนจำอินเส่งเมื่อ 8 พฤษภาคม พ.ศ. 2491 ผู้กระทำผิดคนอื่นถูกลงโทษเช่นเดียวกัน ผู้ที่ทำความผิดน้อยถูกตัดสินจำคุกหลายปี
ผู้ถูกลอบสังหารได้แก่ อองซาน นายกรัฐมนตรี บะโช รัฐมนตรีว่าการกระทรวงสารสนเทศ ม่านบะไคง์ รัฐมนตรีว่าการกระทรวงอุตสาหกรรม บะวี่น รัฐมนตรีว่าการกระทรวงการค้า ตะคีนเมียะ รัฐมนตรีว่าการกระทรวงกิจการภายใน อับดุล ราซัก รัฐมนตรีว่าการกระทรวงศึกษาธิการและการวางแผนแห่งชาติ โอน หม่อง รัฐมนตรีช่วยว่าการกระทรวงคมนาคม และโก่ ทเว่ รักษาความปลอดภัยของอับดุล ราซัก
ติน ตุต รัฐมนตรีว่าการกระทรวงการคลังได้รับบาดเจ็บสาหัสแต่รอดชีวิต ชาวพม่าส่วนใหญ่เชื่อว่าอังกฤษมีส่วนร่วมในการลอบสังหาร เจ้าหน้าที่ชาวอังกฤษสองคนถูกจับกุมในเวลานั้น และคนหนึ่งเคยติดต่อกับคนของอูซอว์ หลังเหตุการณ์ลอบสังหาร เซอร์ ฮูเบิร์ต รานซ์ ผู้บริหารพม่าชาวอังกฤษได้แต่งตั้ง อูนุ เป็นประมุขของรัฐบาลเฉพาะกาล จนกระทั่งพม่าได้รับเอกราชในวันที่ 4 มกราคม พ.ศ. 2491 อูนุจึงกลายเป็นนายกรัฐมนตรีคนแรกของพม่า ต่อมาวันที่ 19 กรกฎาคมจึงถูกกำหนดให้เป็นวันหยุดโดยเรียกว่าวันผู้เสียสละ
แฟรงก์ เพร์รี

แฟรงก์ โจเซฟ เพร์รี จูเนียร์  (21 สิงหาคม ค.ศ. 1930 – 29 สิงหาคม ค.ศ. 1995) เป็นผู้กำกับละครอเมริกันและผู้สร้างภาพยนตร์ชาวอเมริกัน ภาพยนตร์อิสระเรื่อง "เดวิดแอนด์ลิซา" เมื่อ ค.ศ. 1962 ได้เข้าชิงรางวัลออสการ์สาขาผู้กำกับยอดเยี่ยม (แฟรงก์ เพร์รี) และบทภาพยนตร์ยอดเยี่ยม (เขียนโดยภรรยาในขณะนั้น เอเลนอร์ เพร์รี) ทั้งคู่ร่วมงานกันในภาพยนตร์อีกห้าเรื่อง ได้แก่ "เดอะสวิมเมอร์" นำแสดงโดย เบิร์ต แลนแคสเตอร์ "ไดอารีออฟอะแมดเฮาส์ไวฟ์" นำแสดงโดยแคร์รี สน็อดเกรส และ"อะคริสต์มาสเมโมรี" ที่ได้เข้าชิงรางวัลเอ็มมี เขียนจากเรื่องสั้นของทรูแมน คาโพตี และปรับแก้โดยภรรยาของแฟรงก์ ผู้เขียนบทซึ่งชนะรางวัลเอ็มมี แฟรงก์ เพร์รีก่อตั้งคอร์แซร์พิกเจอส์ ซึ่งได้งบประมาณจากยูไนเต็ดอาร์ทิสต์ ผลิตภาพยนตร์สองเรื่องคือ "มิสไฟร์แคร็กเกอร์" และ"อะช็อกทูเดอะซิสเต็ม" ก่อนที่จะปิดตัวลง ภาพยนตร์ต่อมาคือ ภาพยนตร์ชีวิตชีวประวติของโจแอน ครอว์ฟอร์ด เรื่อง "มอมมีเดียเรสต์" และภาพยนตร์สารคดีเรื่อง"ออนเดอะบริดจ์" เรื่องราวเกี่ยวกับแฟรงก์ที่ดิ้นรนต่อสู้กับโรคมะเร็งต่อมลูกหมาก
ตัวพ่อเรียกพ่อ

ตัวพ่อเรียกพ่อ  เป็นภาพยนตร์แนวครอบครัว คอมเมดี้ ดราม่า ฉายในโรงภาพยนตร์ในวันที่ 17 ธันวาคม พุทธศักราช 2558 กำกับโดย ณภัทร ปัทมสิงห์ ณ อยุธยา
เนื้อเรื่องโดยย่อ.
ตั๋วคอนเสิร์ตใหญ่เต็มรูปแบบรอบเดียวเท่านั้นของวงศิลปินหญิงชื่อดังจากญี่ปุ่น ที่แฟนคลับคนไหนก็อยากดู และแน่นอนมันเป็นวงโปรดของเธอคนนี้ ป.ปลา (ณัฐธยาน์ องค์ศรีตระกูล) 
ลูกสาวของ โป้ง (วรเวช ดานุวงศ์) ที่ไม่อยากพลาดด้วยเช่นกัน ไม่ใช่แค่มีเงินอย่างเดียวแล้วจะซื้อได้ มันต้องวางแผน ต้องอยู่ให้ถูกที่ ถูกเวลา ถูกจังหวะ มีลูกล่อลูกชน เพียงแค่คลิก อย่าให้พลาดแม้แต่วินาทีเดียว 
แต่นั่นไง ... เรื่องแค่นี้มีหรือที่โป้งจะไม่พลาด จบเห่กันงานนี้ ตั๋วของลูกสาวสุดที่รักขายหมดไปแล้วจ้า ฝันพังทลาย สูญสลายในพริบตา เฮ้ย แต่มันต้องมีทางสิ แค่ตั๋วใบเดียวมันจะได้มายากอะไรขนาดนั้น 
แต่เอาเถอะ สีสันของชีวิต คือการใกล้ชิดอุปสรรค ว่าแล้วเขาก็เลยเกณฑ์กลุ่มเพื่อนตัวพ่อสุดเพี้ยน ไล่ตั้งแต่เจ้าของค่ายมวย นักมวยต่างชาติ ครูสอนเต้นแอโรบิก ยันไปถึงบรรณาธิการหนังสือ มาช่วยสร้างสีสันให้ชีวิตเพียบ 
เราจะรวมพลังทำทุกอย่างเพื่อคว้าตั๋วใบนั้นมาครองให้จงได้
คุลฟี

คุลฟี  เป็นขนมหวานอย่างหนึ่งของอาหารอินเดีย มีลักษณะคล้ายกับไอศกรีมหรือหวานเย็นของไทย 
คุลฟีได้รับความนิยมโดยทั่วไปในประเทศอินเดีย รวมถึงประเทศอื่นในภูมิภาคเดียวกัน เช่น เนปาล, ปากีสถาน, บังกลาเทศ จนถึงพม่าและตะวันออกกลาง จนถูกเรียกว่า "ไอศกรีมแบบดั้งเดิมของอนุทวีปอินเดีย" คุลฟีมีลักษณะคล้ายกับหวานเย็นของไทย โดยเป็นไอศกรีมเสียบไม้ หากแต่จะทำมาจากนมสดที่ผ่านการเคี่ยวจนข้นมัน และปรุงแต่งรสชาติด้วยการผสมน้ำตาล และเติมกลิ่นต่าง ๆ เข้าไปด้วย เช่น เครื่องเทศ, กุหลาบ, มะม่วง, พิสตาชีโอ เป็นต้น นอกจากจะมีการเสียบไม้แล้ว ยังมีคุลฟีแบบที่เสิร์ฟใส่จานเป็นของหวานสำหรับปิดท้ายมื้ออาหารค่ำอีกด้วย 
คุลฟีมีกำเนิดมาแล้วอย่างน้อยในยุคราชวงศ์โมกุล ในรัชสมัยจักรพรรดิอักบัร ราวศตวรรษที่ 16-18 โดยมีการนำน้ำแข็งจากเทือกเขาหิมาลัยผสมกับเกลือแล้วนำไปปั่นเป็นไอศกรีม ก็คือ คุลฟี นั่นเอง โดยในยุคนั้นคุลฟีถือเป็นอาหารสำหรับชนชั้นสูงหรือระดับพระราชวงศ์เท่านั้น 
ปัจจุบัน คุลฟีมีการจำหน่ายโดยทั่วไป ทั้งภัตตาคารร้านอาหารหรือข้างถนน โดยมีทั้งที่เสิร์ฟมาในจานของหวานและที่เสียบไม้ คนขายคุลฟีเรียกว่า "คุลฟีวาลัส" (Kulfiwalas) จะสะพายกระติกน้ำแข็งทรงยาว เดินไปตามถนน ตะโกนไปเรื่อย ๆ ว่า "คุลฟี ๆ"
ระหว่างเราสองคน

"ระหว่างเราสองคน" เป็นซิงเกิลของจิรากร สมพิทักษ์ ในปี พ.ศ. 2558 ประพันธ์เนื้อร้อง-ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย ธีระปริญญ์ รัตนบุตร ออกจำหน่ายในวันที่ 11 กุมภาพันธ์ พ.ศ. 2558 และเป็นเพลงประกอบละครเรื่อง "แอบรักออนไลน์" ในปี พ.ศ. 2558
โดยเพลงนี้เป็นเรื่องราวของหนุ่มสาวมัธยมคู่หนึ่งที่สนิท­กันมาก จนเวลาผ่านไปความสัมพันธ์จากการเป็นเพื่อน­ก็เริ่มพัฒนาขึ้นมาป็นความรักโดยไม่รู้ตัว ซึ่งความรักครั้งนี้ทั้งคู่ก็ไม่แน่ใจถึงส­ถานะตัวเองว่าสิ่งที่เป็นอยู่มันคืออะไร ใช่ความรักหรือเปล่า จนถึงเมื่อวันที่ฝ่ายชายตัดสินใจบอกความรู้สึกของตัวเองออกไป แต่ก็เหมือนทุกอย่างจะสายไปซะแล้ว เพราะฝ่ายหญิงมีใครอีกคนเข้ามาในชีวิต
การตอบรับ.
เพลง "ระหว่างเราสองคน" ติดอันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 3 พฤษภาคม พ.ศ. 2558 และอันดับสูงสุดที่ 2 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 5 เมษายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนวน 40 สถานี
วชิรวิชญ์ ไพศาลกุลวงศ์

วชิรวิชญ์ ไพศาลกุลวงศ์ (เกิด 31 สิงหาคม พ.ศ. 2539) ชื่อเล่น ออกัส เป็นนักแสดงและนายแบบชาวไทย อดีตสังกัดช่อง 3 เอชดี เริ่มเข้าสู่วงการบันเทิงจากการแสดงซีรีส์เรื่อง "เลิฟซิคเดอะซีรีส์ รักวุ่น วัยรุ่นแสบ" มีชื่อเสียงจากซีรีส์เรื่อง "U-Prince Series" และละครเรื่อง "กรงกรรม" 
ประวัติ.
วชิรวิชญ์ ไพศาลกุลวงศ์ เกิด 31 สิงหาคม พ.ศ. 2539 สำเร็จการศึกษาระดับปริญญาตรี ศิลปศาสตรบัณฑิต สาขาวิชาการจัดการกีฬา ภาควิชาวิทยาศาสตร์การกีฬาและการพัฒนากีฬา คณะสหเวชศาสตร์ มหาวิทยาลัยธรรมศาสตร์.
ก่อนจะมาเป็นนักแสดงออกัสเคยเป็นนักกีฬาเทนนิส แต่ด้วยความกดดันและความพ่ายแพ้ในเกม จึงตัดสินใจเบนเส้นทางเข้าสู่วงการบันเทิง มีผลงานเรื่องแรกที่ดังในหมู่วัยรุ่น เรื่อง เลิฟซิคเดอะซีรีส์ รักวุ่น วัยรุ่นแสบ จากนั้นจึงเริ่มเป็นที่รู้จักในหมู่คนทั่วไปจากผลงานละคร กรงกรรม ทางช่อง 3 รับบทเป็น "อาสี่"
สติกเกอร์ (เพลงบอดี้สแลม)

"Sticker" เป็นเพลงจากอัลบั้มของวงดนตรีบอดี้สแลม ในอัลบั้ม "คราม" ประพันธ์เนื้อร้องโดย เหนือวงศ์, อาทิวราห์ คงมาลัย แต่งทำนองและเรียบเรียงโดย พูนศักดิ์ จตุระมูล, อาทิวราห์ คงมาลัย
ถึงแม้ว่าเพลง Sticker ไม่ได้ออกเป็นซิงเกิล แต่เพลงนี้เป็น 1 ในเพลงฮิตจากอัลบั้มที่ประสบความสำเร็จและได้รับความนิยมมากเช่นเดียวกัน
การตอบรับ.
เพลง Sticker ติดอันดับสูงสุด 15 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันอาทิตย์ที่ 12 ธันวาคม พ.ศ. 2553 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
สถานีรถไฟฮากาตะ

สถานีรถไฟฮากาตะ (; โรมาจิ: "Hakata-eki") เป็นสถานีรถไฟในนครฟูกูโอกะ จังหวัดฟูกูโอกะ ประเทศญี่ปุ่น เป็นสถานีรถไฟที่มีผู้ใช้บริการมากที่สุดในเกาะคีวชู มีรถไฟความเร็วสูงสายซันโยชิงกันเซ็งเชื่อมกับเกาะฮนชู ซึ่งสามารถเดินทางไปยังโอซากะและโตเกียวได้ที่สถานีรถไฟแห่งนี้
สถิติผู้ใช้บริการ.
ในปีงบประมาณ พ.ศ. 2559 มีการใช้งานสถานีโดยเฉลี่ย 121,370 คนต่อวัน (เฉพาะผู้โดยสารรถไฟ) และติดอันดับ 1 ของสถานีที่มีผู้ใช้บริการสูงสุดของ JR คิวชู
มงเทรอวอลลีย์แมสเตอส์

มงเทรอวอลลีย์แมสเตอส์  เป็นการแข่งขันวอลเลย์บอลหญิง จัดขึ้นในเมืองมงเทรอ ประเทศสวิตเซอร์แลนด์ ก่อตั้งขึ้นในปี ค.ศ. 1984
หมายเหตุ.
<templatestyles src="Reflist/styles.css" />
สมบุญ ศิริธร

สมบุญ ศิริธร เป็นอดีตรัฐมนตรีช่วยว่าการกระทรวงมหาดไทย ในรัฐบาลหม่อมราชวงศ์เสนีย์ ปราโมช เป็นอดีตสมาชิกสภาผู้แทนราษฎรจังหวัดพัทลุง 1 สมัย อดีตสมาชิกสภาผู้แทนราษฎรจังหวัดพระนคร 2 สมัย และอดีตสมาชิกสภาผู้แทนราษฎรกรุงเทพมหานคร 2 สมัย สังกัดพรรคประชาธิปัตย์ มีฉายาทางการเมืองว่า "หมูหิน"
ประวัติ.
สมบุญ ศิริธร เกิดเมื่อวันที่ 16 มีนาคม พ.ศ. 2459 ที่ตำบลลำปำ อำเภอเมืองพัทลุง จังหวัดพัทลุง เป็นบุตรของหล่อ กับพุม ศิริธร มีพี่น้อง 8 คน สำเร็จการศึกษาปริญญาตรี ธรรมศาสตรบัณฑิต จาก มหาวิทยาลัยธรรมศาสตร์และการเมือง สมรสกับศุภจิตรา ศิริธร (สกุลเดิม:เผ่าจินดา) มีบุตร-ธิดา 3 คน
สมบุญ ศิริธร เสียชีวิตด้วยอาการหัวใจวายเฉียบพลัน เมื่อวันที่ 31 กรกฎาคม พ.ศ. 2521 และได้รับพระราชทานเพลิงศพ ในวันที่ 11 พฤศจิกายนของปีเดียวกัน
การทำงาน.
สมบุญ ศิริธร มีอาชีพเป็นทนายความ ต่อมาได้ลงสมัครสมาชิกเทศบาลนครภูเก็ตและได้รับเลือกตั้งเป็นเทศมนตรี ต่อมาได้รับเลือกตั้งเป็นสมาชิกสภาผู้แทนราษฎรจังหวัดพัทลุง 1 สมัย ในการเลือกตั้งเดือนมกราคม พ.ศ. 2489 ต่อมาได้ย้ายมาลงสมัครรับเลือกตั้งในจังหวัดพระนคร ในการเลือกตั้งเดือนธันวาคม พ.ศ. 2500 และการเลือกตั้ง พ.ศ. 2512 สังกัดพรรคประชาธิปัตย์ 
เขาเคยดำรงตำแหน่งรัฐมนตรีช่วยว่าการกระทรวงมหาดไทย ในรัฐบาลหม่อมราชวงศ์เสนีย์ ปราโมช ในปี พ.ศ. 2518 แต่ต้องพ้นจากหน้าที่ตั้งแต่ยังมิได้เริ่มปฏิบัติงาน เนื่องจากคณะรัฐมนตรีไม่ได้รับความไว้วางใจจากสภาในการแถลงนโยบาย ด้วยคะแนนไว้วางใจ 111 เสียง ไม่ไว้วางใจ 152 เสียง ต่อมาได้รับแต่งตั้งอีกครั้งในปี พ.ศ. 2519
พอลิเตตระฟลูออโรเอทิลีน

พอลิเตตระฟลูออโรเอทิลีน (PTFE) หรือ เทฟลอน (Teflon; ชื่อทางการค้าของดูปองท์) เป็นฟลูออโรพอลิเมอร์สังเคราะห์ ซึ่งเป็นสารประกอบคาร์บอนและฟลูออรีนที่มีมวลโมเลกุลสูง มีคุณสมบัติเป็นของแข็งชนิดไฮโดรโฟบิก ทนอุณหภูมิที่สูงและต่ำได้ดี และเป็นหนึ่งในสารที่มีค่าสัมประสิทธิ์แรงเสียดทานน้อยที่สุด
ในปี ค.ศ. 1938 PTFE ถูกค้นพบโดยบังเอิญ ขณะที่รอย พลันเกต (Roy Plunkett) นักเคมีของบริษัทดูปองท์กำลังทำการทดลองกับสารที่ใช้กับตู้เย็น ในปี ค.ศ. 1945 ดูปองท์จดทะเบียนเครื่องหมายการค้าสารนี้ในชื่อ เทฟลอน ต่อมาในปี ค.ศ. 1954 วิศวกรชาวฝรั่งเศสคนหนึ่งได้คิดค้นกระทะที่เคลือบด้วยเทฟลอนขึ้น และตั้งกิจการในชื่อ Tefal
นอกจากกระทะและอุปกรณ์ทำครัวแล้ว PTFE ยังใช้ในหลายรูปแบบ เช่น ใช้เป็นสารหล่อลื่น ใช้เป็นสีทาผนัง ไปจนถึงใช้ในอุตสาหกรรมคอมพิวเตอร์และการบิน 
กระบวนการผลิต.
การผลิต PTFE อาจเป็นเรื่องยากและมีราคาแพง เนื่องจากมีอุณหภูมิหลอมเหลวสูง 327 °C (621 °F) ซึ่งสูงกว่าอุณหภูมิการสลายตัวเริ่มต้น 200 °C (392 °F) แม้เมื่อหลอมเหลว PTFE ก็ไม่ไหลเนื่องจากมีค่าความหนืดสูงมาก ความหนืดและจุดหลอมเหลวสามารถลดลงได้โดยการเพิ่มโคมอนอเมอร์จำนวนเล็กน้อย เช่น เพอร์ฟลูออโร (โพรพิลไวนิลอีเทอร์) และเฮกซะฟลูออโรโพรพิลีน (HFP) สารเหล่านี้ทำให้สายโซ่โมเลกุลของ PTFE ที่เป็นเส้นตรงสมบูรณ์กลายเป็นแบบมีกิ่งก้าน ซึ่งทำให้ความเป็นผลึกลดลง
PTFE บางส่วนผลิตขึ้นโดยการขึ้นรูปแบบเย็น ซึ่งเป็นรูปแบบหนึ่งของกระบวนการขึ้นรูปแบบกดอัด โดย PTFE แบบผงละเอียดจะถูกอัดในแม่พิมพ์ภายใต้แรงดันสูง (10–100 MPa) หลังจากระยะเวลาการจมตัวลง ซึ่งกินเวลาตั้งแต่นาทีจนถึงวัน แม่พิมพ์จะถูกให้ความร้อนที่อุณหภูมิ 360 ถึง 380 °C (680 ถึง 716 °F) เพื่อให้อนุภาคละเอียดสามารถหลอมรวม (ซินเตอร์) เป็นมวลเดียวได้
เจ้าบุญมี ตุงคนาคร

เจ้าบุญมี ตุงคนาคร หรือ เจ้าหนานบุญมี ตุงคนาคร เป็นเจ้านายเชื้อสายราชวงศ์ทิพย์จักรหรือ เชื้อเจ็ดตน อดีตสมาชิกสภาผู้แทนราษฎรจังหวัดลำพูนคนแรก และเป็นสมาชิกสภาผู้แทนราษฎร 6 สมัย
ประวัติ.
เจ้าหนานบุญมี ตุงคนาคร เป็นเจ้านายเชื้อสายทิพจักราทิวงศ์ สมรสกับเจ้าโสภา ตุงคนาคร (สกุลเดิม ณ ลำพูน) ราชนัดดาในเจ้าอินทยงยศโชติ เจ้าผู้ครองนครลำพูน องค์ที่ 9
เจ้าหนานบุญมี ได้รับเลือกตั้งเป็นสมาชิกสภาผู้แทนราษฎรคนแรก ของจังหวัดลำพูน ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2476 และได้รับการเลือกตั้งอีกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2480 และการเลือกตั้งสมาชิกสภาผู้แทนราษฎรไทยเป็นการทั่วไป มกราคม พ.ศ. 2489
ต่อมาได้เว้นช่วงการทำงานการเมืองไประยะหนึ่ง กระทั่งได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 โดยได้รับเลือกตั้งในสังกัดพรรคประชาธิปัตย์ คู่กับเจ้าวรทัศน์ ณ ลำพูน โอรสเจ้าจักรคำขจรศักดิ์ เจ้าผู้ครองนครลำพูน องค์ที่ 10 และในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512
เจ้าหนานบุญมี ลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 ในสังกัดพรรคเกษตรสังคม แต่ไม่ได้รับเลือกตั้ง และวางมือทางการเมืองในเวลาต่อมา
ชานนท์ ทิพกนก

ชานนทร์ ทิพกนก (เกิด 29 กันยายน พ.ศ. 2529) ชื่อเล่น นนท์ เป็นนักแสดงชาวไทย เข้าสู่วงการโดยการประกวด ดิ ไอดอล โปรเจกต์ ในปี 2552 มีผลงานละครเรื่องแรกคือ กุหลาบร้ายกลายรัก โดยรับบทร้าย แต่ผลงานที่เป็นที่แจ้งเกิดดาราดาวรุ่งคือเรื่อง รอยมาร จากนั้นเซ็นสัญญาเป็นนักแสดงของช่อง 8
จบการศึกษาจาก โรงเรียนศรีวิกรม์ และระดับปริญญาตรี คณะบริหารธุรกิจ เอกคอมพิวเตอร์ธุรกิจ มหาวิทยาลัยเกษมบัณฑิต
ทางรถไฟเกือกม้า (รัฐเพนซิลเวเนีย)

ทางรถไฟเกือกม้า คือรางรถไฟรูปเกือกม้า 3 รางบนทางรถไฟสายพิทส์เบิร์กของการรถไฟนอร์ฟอล์กใต้ในโลแกนทาวน์ชิพ, แบลร์คัลที, เพนซิลวาเนีย ทางโค้งนี้ยาว และมีเส้นผ่านศูนย์กลางยาว สร้างเสร็จในปี 1854 โดยการรถไฟเพนซิลวาเนีย เป็นทางเพื่อใต่ระดับตามไหล่เทือกเขาเอลเลกเฮนี ภายหลังเส้นทางนี้ถูกแทนที่โดย ทางรถไฟสายเอลเลกเฮนี พอร์เทก เพื่อลดเวลาในการเดินทางลง ซึ่งเป็นอีกทางข้ามภูเขาสำหรับรถไฟขนาดใหญ่
ทางรถไฟสายนี้มีความสำคัญตั้งแต่เปิดทำการ และในสงครามโลกครั้งที่ 2 ทางรถไฟสายนี้เป็นเป้าหมายของนาซีเยอรมันในปฏิบัติการพาสโทเรียสเมื่อปี 1942 ภายหลังทางรถไฟนี้เปลี่ยนผู้ถือครองและใช้งานโดยบริษัทขนส่งเพนน์ฌว็นทรัล, คอนเรล และนอนฟอล์กใต้ ทางรถไฟสายเกือกม้านี้ถูกเพิ่มใน ทะเบียนสถานที่ประวัติศาสตร์แห่งชาติ และถูกกำหนดให้เป็นสถานที่สำคัญทางประวัติศาสตร์แห่งชาติในปี 1966 และกลายเป็นสถานที่สำคัญทางประวัติศาสตร์ด้านวิศวกรรมโยธาแห่งชาติในปี 2004
ทางรถไฟสายเกือกม้าเป็นสถานที่ท่องเที่ยวมาอย่างยาวนาน และมีการจัดตั้งสวนสาธารณะเพื่อการสำรวจข้างทางรถไฟเสร็จสิ้นในปี 187 ในช่วงก่อนทศวรรศ 1990 สวนสาธารณะถูกปรับปรุงและมีการก่อสร้างศูนย์นักท่องเที่ยวขึ้น โดยมีพิพิธภัณฑ์การรถไฟในเมืองอัลทูนาเป็นผู้จัดการ และมีการจัดแสดงสิ่งที่เกี่ยวข้องในทางโค้งดังกล่าวด้วย
ภาพถ่ายมุมกว้างของสวนสาธารณะเพื่อการสำรวจภายในทางรถไฟ ซึ่งจะเห็นป้อมยาม "(ซ้าย)", รถจักหมายเลข 7048 "(กลาง)" และรถลาก "(ขวา)" ถ่ายเมื่อเดือนกันยายน 2011.
หมายเหตุ.
<templatestyles src="Reflist/styles.css" />
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
เนมาญา มาติช

เนมาญา มาติช ([němaɲa mǎːtitɕ]; เกิดวันที่ 1 สิงหาคม ค.ศ. 1988) เป็นนักฟุตบอลชาวเซอร์เบีย ปัจจุบันเล่นในตำแหน่งกองกลางตัวรับให้แก่ลียง ความสามารถของมาติชได้รับการยอมรับอย่างกว้างขวางและได้รับการยกย่องให้เป็นกองกลางตัวรับที่เก่งที่สุดคนหนึ่งของโลก
เขาเริ่มเล่นฟุตบอลให้กับสโมสรในบ้านเกิดอย่างเอฟเค เยดินสโวฟและสโมสรในประเทศสโลวีเกียคือ เอ็มเอฟเค โกซิส
ก่อนจะย้ายมาร่วมทีมเชลซีในปี ค.ศ.2009 ด้วยค่าตัว 1.5 ล้านปอนด์ แต่ถูกจำกัดการลงเล่น จากนั้นมาติชได้ย้ายไปร่วมทีมในลีกฮอลแลนด์อย่างทีมวิสเทส ในฤดูกาลปี 2010-2011 และในเดือน มกราคม ค.ศ.2011 เขาได้ย้ายไปร่วมทีมเบนฟิก้าจากข้อเสนอในการซื้อ ดาวิดซ์ ลุยซ์ และมาติชกลับมาร่วมทีมเชลซีอีกครั้งในปี ค.ศ.2014 ด้วยค่าตัว 21 ล้านปอนด์ ในเดือนกรกฎาคม ค.ศ.2017 เขากลับมาร่วมงานอีกครั้งกับอดีตผู้จัดการทีมเชลซี โชเซ มูรีนโย หลังจากเซ็นสัญญาเป็นนักเตะทีมแมนเชสเตอร์ยูไนเต็ด
เกียรติประวัติ.
สโมสร.
Košice
 เชลซี
ไบฟีกา
แมนเชสเตอร์ยูไนเต็ด
กีฬากรีฑาในโอลิมปิกฤดูร้อน 2012

กีฬากรีฑาในโอลิมปิกฤดูร้อน 2012 จัดแข่งขันที่ลอนดอน สหราชอาณาจักร แข่งขัน 47 ประเภท 
สรุปเหรียญรางวัล.
หมายเหตุ : "ผู้เข้าแข่งขัน 3 คนได้รับเหรียญทองแดงในการแข่งขันกระโดดสูงชาย"
ภาษาโกฮิน

ภาษาโกฮิน หรือภาษาเซอรูยัน มีผู้พูดทั้งสิ้น 8,000 คน (พ.ศ. 2546) ในจังหวัดกาลีมันตันกลาง ในบริเวณแม่น้ำเซอรูยัน ประเทศอินโดนีเซีย จัดอยู่ในตระกูลภาษาออสโตรนีเซียน กลุ่มภาษามาลาโย-โพลีเนเซีย สาขาบารีโตใหญ่ รากศัพท์ใกล้เคียงกับภาษาโอตดานุม 60%–65% และใกล้เคียงภาษางายู 50%–69%
ภาษาลาวางัน

ภาษาลาวางัน (Lawangan language) หรือภาษาลูวางัน มีผู้พูด 100,000 คนในจังหวัดกาลีมันตันตะวันออก และกาลีมันตันกลาง บริเวณแม่น้ำกาเรา มีหลายสำเนียง จัดอยู่ในตระกูลภาษาออสโตรนีเซียน กลุ่มภาษามาลาโย-โพลีเนเซีย สาขาบารีโตใหญ่
มหายานศตธรรมประกาศมุขศาสตร์

มหายานศตธรรมประกาศมุขศาสตร์  เป็นบทนิพนธ์ของพระวสุพันธุ อาจารย์แห่งนิกายโยคาจาร ว่าด้วยลักษณะธรรมทั้ง 100 ประเภท มีลักษณะคล้ายกับบทมาติกาของอภิธรรมฝ่ายเถรวาท และยังเป็นการจัดข้อธรรมเป็นหมวด ๆ เพื่อชี้ให้เห็นถึงปัจจัยต่าง ๆ ที่ประกอบกันเข้าเป็นลักษณะธรรม เริ่มจากจิตไปจบลงที่ตถตา หรือความเป็นเช่นนั้น หรือพุทธภาวะ
เนื้อหา.
มหายานศตธรรมประกาศมุขศาสตร์ มีเนื้อหาสั้นกระชับ แบ่งข้อธรรมเป็นหมวดหลัก และหมวดย่อย เนื้อความทั้งหมด มีดังนี้ (ตามฉบับที่แปลโดยพระเสวียนจั้ง หรือพระถังซำจั๋ง)
มหายานศตธรรมประกาศมุขศาสตร์ (大乘百法明門論)
ดังที่สมเด็จพระภควันตรัสไว้ดังว่า。 สรรพธรรมเป็นอนัตตา。 สรรพธรรมนั้นเป็นไฉน。 เหตุใดจึงเป็นอนัตตา。สรรพธรรมทั้งหลาย。ย่อสังเขปได้เป็น ๕ มูลฐาน。 
๑. จิตฺตธรรมะ
๒.ไจตสิกธรรมะ
๓. รูปธรรมะ
๔. จิตตวิประยุกตสังสการธรรมะ
๕. อสังสกฤตธรรมะห์
ข้อหนึ่งเป็นยอดทั้งหมด。 ข้อต่อมาประสานข้อก่อนนั้น。 ลำดับสองเป็นเงาข้อก่อนหน้า。ลำดับสามแยกมาจากก่อนหน้านั้น。 สี่ปรากฏขึ้นมาด้วยข้ออื่นทั้งหมด。เป็นลำดับดังนี้。
๑. จิตฺตธรรมะ ย่อสังเขปได้เป็น ๘ มูลฐาน。
๑.๑ จักษุรวิชญาณ
๑.๒ ศโรตรวิชญาณ
๑.๓ ฆราณวิชญาณ
๑.๔ ชิหวาวิชญาณ
๑.๕ กายะวิชญาณ
๑.๖ มโนวิชญาณ
๑.๗ มนัส
๑.๘ อาลัยวิชญาณ
๒.ไจตสิกธรรมะ ย่อสังเขปได้เป็น ๕๑ มูลฐาน。 แบ่งออกเป็น ๖ หมวด
๒.๑. สรวตรัค ๕
๒.๒. วินิยัต ๕
๒.๓. กุศล ๑๑
๒.๔. กเลศ ๖
๒.๕. อุปกเลศ ๒๐
๒.๖. อนิยัต ๔
 สรวตรัค ๕ ประกอบด้วย
๒.๑.๑ มนัสการ
๒.๑.๒ สปรัษฏะ
๒.๑.๓ เวทนา
๒.๑.๔ สังชญา
๒.๑.๕ เจตนา
 วินิยัต ๕ ประกอบด้วย
๒.๒.๑ ฉันทะ
๒.๒.๒ อธิโมกษะ
๒.๒.๓ สมฤติ
๒.๒.๔ สมาธิ
๒.๒.๕ ปรัชญา
 กุศล ๑๑ ประกอบด้วย
๒.๓.๑ ศรัทธา
๒.๓.๒ วีรยะ
๒.๓.๓ หรี
๒.๓.๔ อปตราปฺยะ
๒.๓.๕ อโลภะ
๒.๓.๖ อทเวษะ
๒.๓.๗ อโมหะ 
๒.๓.๘ ประศรัพธิ
๒.๓.๙ อประมาท
๒.๓.๑๐ อุเปกษะ
๒.๓.๑๑ อหิงสา
 กเลศ ๖ ประกอบด้วย
๒.๔.๑ ราคะ
๒.๔.๒ ประติฆะ
๒.๔.๓ มูฒิ
๒.๔.๔ มานะ
๒.๔.๕ วิจิกิตสา
๒.๔.๖ ทฤษฏิ
 อุปกเลศ ๒๐ ประกอบด้วย
๒.๔.๑ โกรธะ
๒.๔.๒ อุปนาหะ
๒.๔.๓ ประทาสะ
๒.๔.๔ มรักษะ
๒.๔.๕ มายา
๒.๔.๖ ศาฐัย
๒.๔.๗ มทะ 
๒.๔.๘ วิหิงสา
๒.๔.๙ อีรัษยา
๒.๔.๑๐ มาตสรยะ
๒.๔.๑๑ อาหรีกฺยะ
๒.๔.๑๒ อนปตราปฺยะ
๒.๔.๑๓ อศรัทธยะ
๒.๔.๑๔ เกาศีทยะ
๒.๔.๑๕ ประมาทะ
๒.๔.๑๖ สฺตยานะ
๒.๔.๑๗ เอาทฺธตยะ
๒.๔.๑๘ มุษิตสมฤติตา
๒.๔.๑๙ อสังปรชันยะ
๒.๔.๒๐ วิกฺเษปะ
อนิยัต ๔ ประกอบด้วย
๒.๔.๑ มิทธะ
๒.๔.๒ เกากฤตยะ
๒.๔.๓ วิตรกะ
๒.๔.๔ วิจาระ
๓. รูปธรรมะ ย่อสังเขปได้เป็น ๑๑ มูลฐาน。
๓.๑ จักษุส
๓.๒ ศโรตะ
๓.๓ ฆราณะ
๓.๔ ชิหวา
๓.๕ กายะ 
๓.๖ รูปะ
๓.๗ ศัพทะ
๓.๘ คันธะ
๓.๙ ระสะ
๓.๑๐ สปรัษฏวยะ
๓.๑๑ ธรรมายตนิกานิ รูปานิ
๔. จิตตวิประยุกตสังสการธรรมะ ย่อสังเขปได้เป็น ๒๔ มูลฐาน。
๔.๑ ปราปติ
๔.๒ ชีวิเตนทริยะ
๔.๓ นิกายะสภาคะ
๔.๔ วิสภาคะ
๔.๕ อสังชญิสมาปัตติ
๔.๖ นิโรธสมาปัตติ
๔.๗ อาสังชญิกะ
๔.๘ นามกายะ
๔.๙ ปทกายะ
๔.๑๐ วยัญชนะกาย
๔.๑๑ ชาติ
๔.๑๒ สถิติ
๔.๑๓ ชรา
๔.๑๔ อนิตยตา
๔.๑๕ ประวฤตฺติ
๔.๑๖ ประตินิยม
๔.๑๗ โยคะ
๔.๑๘ ชาวะ
๔.๑๙ อนุกรม
๔.๒๐ กาละ 
๔.๒๑ เทศะ
๔.๒๒ สางขยะ
๔.๒๓ สามครี
๔.๒๔ อันยถาตวะ
๕. อสังสกฤตธรรมะห์ ย่อสังเขปได้เป็น ๖ มูลฐาน。
๕.๑ อากาศ
๕.๒ ประติสังขยานิโรธ
๕.๓ อประติสังขยานิโรธ
๕.๔ อานิญชยะ
๕.๕ สังชญาเวทยิตนิโรธ
๕.๖ ตถตา
มอเดิร์นอิงลิช

มอเดิร์นอิงลิช  เป็นวงดนตรีนิวเวฟจากอังกฤษ โดยมีเพลงที่รู้จักอย่าง "I Melt with You", "Hands Across the Sea", และ "Ink and Paper" วงได้เคยแยกวงมาแล้วถึงสองครั้งในปี 1987 และ 1991 แต่กลับมารวมตัวอีกครั้งในปี 1995